c: text/html

text:
Mizo Students Union (MSU) General Headquarters: Aizawl leh Aizawl City College Joint StudentsUnion (ACCJSU) te huaihawtin Chawngte-a Chakma ten Ram leilungfa, Mizote kut an thlak leh an sawisak duhlohna leh lungawihlohna lantirna kawngzawh nimin khan Aizawl-ah neih a ni.
Mizo Students’ Union (MSU) General Hqrs. in thuchhuah siama an tarlan danin September 26, 2017-a Chawngte Govt. Higher Secondary School Sport lai, Chakma \halai rualin tibuaia, Mizo zirlai naupangten Sport an neih pawh zo theilo a an awmlai a, Chawngte MSU hruaituten thil awmzia hriattum leh boruak \ha awmtheih nana hma an lakna ah Chakma \halai 200 rualin Chawngte MSU hruaitute, Vanlalropeka, HC. Vanlalzuia, David Lalkhawngaiha leh Francis Zothanpuia te dimna tel miahlo a kut an lo thlak demna leh lungawihlohna kawngzawh hi Vanapa Hall kawt a\angin Hunthar Veng tawntirh thleng neih a ni a. Thuneitu lamin a MSU leh ACCJSU hruaitute an ngen angin Chakma House thleng kallo in Hunthar Veng tawntirh thleng lungawilohna kawngzawh hi neih niin hetah hian inkhawm tawi neih zui nghal a ni.
Hunthar Veng tawntirh-a inkhawm ah hian MSU President, RB. Lalmalsawma chuan Chakma te chu an haw ringawt lo tih sawiin, suahsual rawngbawl zawng leh Mizote min bei zawnga an awm reng chuan kan enliam mai mai tawhlo ang, a ti a, Bangladesh a\anga Dan lo-a lo lut Chakma te hi an lo luhloh nana venpui turin Chamka, Mizoram-a kum 1950 hmalama lo awm tawh te thawhpui ah a sawm bawk. He hun kaihruaitu MSU General Secretary, Lalthanzuala chuan buaina leh tharum thawhtura pungkhawm an nihloh thu leh Chakma ten ram leilungfa zawkte kut an thlak duhlohna leh lungawilohna lantir tura pungkhawm an nih thu a sawi a, kawng an zawh hmaa Aizawl DC kaihruaina hnuaia Meeting an neihna a Police Officer pakhat in an naute an Control theihloh tur thu a sawi chu a lungchhiatthlak a tih thu sawiin, Ram leh Mipui venghim tur zawka ngaih ten an naute Control theihloh tur thu a sawi chu a hna a tlinlo ang ah a ngaihthu leh khatiang \awngkam hmang tawhlo tura a duhthu a sawi bawk.
Nimin a he kawngzawh a tel te hian Resolution pali (4) pass in pawi khawih a Mizo kutthlaktu Chakma te, Mizoram Sorkar in hremna na tak a pek an phut thu te, Chakma kut tuar Mizote, Chakma Autonomous District Council (CADC) in zangnadawmna cheng nuai khat \heuh a pek an phut thu leh zangnadawmna a pek hma chuan Chakma House, Aizawl-ah mikhual an thlen an remtih loh thu bakah Bangladesh a\anga Dan lova lo lut Chakma te, Mizoram Sorkar in zawng chhuakin Bangladesh ah thawn haw an phut thu te a tel a ni.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
VAIHLO LEH NU HRISELNA
New Pension Scheme chungchang zirhona Aizawl-ah neih a ni.
Mizoram sorkar-a Finance Department leh NSDL e-Governance Infrastructure Limited, Mumbai \angkawpin an buatsaih, nikhat awh New Pension Scheme chungchang zirhona “Workshop on New Pension Scheme” chu Tourist Lodge, Chaltlang-ah neih a ni.

robotstxt: allowed

filter: keep


text:
- Pawisa hlutna hniam chhan
- India pawisa hlut loh chhan
- Pawisa print belh aggam
Currency Exchange Rate lo danglam chhan chu Demand leh Supply kal vel dan a zir a ni.
Demand: India-ah i khawsa a, USA atangin car i lei dawn a, Indian rupee in car kha i lei ngawt thei lo, USA-a car zuartute khan rupee kha an pawm dawn lo. US dollar-a i lei a ngai. Tichuan Rupee in US dollar chu i exchange phawt ang a, car chu i lei thei chauh ang.Ram dang Italy, Germany atang pawhin car chu an lo lei ve duh bawk a, an ni pawh chuan an ram currency Euro in an lei ngawt thei lo, Euro in dollar an exchange phawt ang a, dollar-in car chu an lei thei chauh ang. Car chu ram dang atanga lei duh an tam avangin dollar mamawhna (demand) chu a lo sang ta a, dollar chu a lo hlu ta, a exchange rate pawh a lo sang ta sawt a ni.
Supply: Central bank/RBI hian thil a ti thei hle a, RBI-in interest rate (RBI atanga commercial bank-in sum an puka a punna zat) a tih hniam hian, supply of money (ramchhunga pawisa leng vel / the total amount of money in circulation in a country) chu a lo pung ta sawt a. Money supply tih tam dan hi tam tak a awm, pawisa print belh, bank-in a cash reserve an neih ngei ngei tur zat tih hniam, etc.Hetia money supply a lo tam sawt hian Indian rupee chuanramdang currency lakah per unit-in a hlutna a hloh thin. Interest rate a lo hniam tak si ah chuan Foreign Investor a pung uma pawisa invest thin te chu a hip ta lo a, ramdang interest sanna hmuna invest hial an duh mai thin. Interest rate a hniam chuan money supply a lo tam sawt a, money supply a lo tam sawt chuan currency a ti hlu lo ta sawt a ni.
Hei hi Indian Rupee in US dollar leh ram dang currency laka value a hloh dan leh a hlawh dan a ni a. Ram thil siam chhuah leh service lama sang leh ram dang atanga bungraw lei tlem (intodelh) te hi an currency value a sang mai thin. Currency hi thil pakhat avang chauhin a danglam lo.
Ram pakhat chu thil siam chhuah lamah hma an sawn viau mai a, ram dangah tam tak hralh chhuakin thil lakluh an nei tlem sawt viau a, tichuan an ram GDP chu a lo sang sawt a; per capita income (chawh ruala mimal tin income) a lo pung a, purchasing power a lo sang sawt bawk a, chu ram chu an economy a thang an ti thin.
Ram pakhat ve thung erawh chu thil siam chhuah & thawnchhuah lamah tun hma aiin a pachhe sawt viau mai a, ramdang atangin mamawh an la lut hnem sawt viau bawk. GDP a lo hniam a; per capita income a lo hniam sawt a; purchasing power a lo hniam sawt bawk a, chu ram chu aneconomy a tla chhia an ti thin.
# Enge FIAT MONEY?
Sawrkarin a a ramchhunga hman tura lehkha, pawisaa a siam ho zawng zawng hi Fiat Money chu a ni mai. Example, sawrkarin pawisa Rs. 10 note hi hman theih turaa a siam avangin hlutna a nei a, Sawrkarin India Rupee Rs.10 hi ram pumah hman theih tawh loh turin thu chhuahta se, a hlutna a hloh der. Chu chu FIAT MONEY function dan a ni. Khawvela pawisa note zawng zawng hi FIAT MONEY a ni. An mahniin hlutna an nei lo.
# US dollar leh Indian rupee hlutna danglam dan leh Euro leh Indian Rupee hlutna danglam dan hi a in ang reng a. Ram dang zawng zawng nen pawh.
# Indian central Bank chu Reserve Bank of India an tia, US Central Bank chu Federal Reserve System a ni ve leh mai. Monetary policy duangtu te an ni.
# Currency san leh tlakhniam chhan bulpui chu demand leh supply vang a ni.
# Money Supply/print (print=supply dan chi khat) hi ram hausakna mil zela supply a ni.
# Engatinge sawrkar hian pawisa a print teuh mai loh?
Gold kg 100 tlang khat i nei a, hmun sawmah i then darh ta a, kg 10 hlir sawm i lo nei ta a, gold quantity chu kg 100 a la ni reng, kan then sawm avang ngawt khan a rih belh phah lo.
Gold 100 kg khi kg 200 a i tihpun hunah erawh chuan piece 10 a i then hran leh pawhin hmun piece khat kha kg 20 a ni daih tawh ang.
Chutiang chiah chuan pawisa hi ram hausakna mil zela print a ni a, tunah hian India hian pawisa note print teuh ta se, cheng 100 etc. note hlutna hi a tlahniam nghal dawrh ang. Pawisa note hlutna ngai reng si a, print belh theih dan chu India hausakna a pun belh chauhin a ni.
# Engatinge Oil producing countries ho pawisa hlutna hi oil price a tlakhniamin a tlakhniam a, oil price a san-a a sang ve leh?
Russia ram khu oil produce tam ber ram an ni a, an pawisa hlutna pawh tah chuan a innghat thui hle. Russia oil barrel khat chu Russian pawisa (Ruble) 500 in kan lo lei thei a (entirna), oil man a tlakhniam avangin Rub 250 chauhin kan lei thei ta.
Oil barrel khat lei nana Rub kan exchange a ngaih zat chu Rub 500 ni tawh lovin Rub 250 chauh a ni ta, (Oil barrel 100,000 ah phei chuan a danglam nasat dan tur zia chu). Chuti chuan oil lei nan a Rub kan mamawh zat chu a lo tlahniam ta em em a, Rub chu demand a tlem sawt a, a hlut loh phah ta thin a ni.


text:
BAWNGKAWN PRESBYTERIAN KOHHRAN CHANCHIN TLANGPUI
Bawngkawn hi bawng vulhna hmun atana hman a nih avangin a tirah chuan ‘Bawngpukawn’ an ti a, mahse a hnuah ‘pu’ tih chu paihin ‘Bawngkawn’ tih a lo ni ta a, chu chu vawiin ni thlengin a la pu zui ta a ni.
KOHHRAN LO INDIN DAN :
Bawngkawna Mizo awm hmasa berte hi kum 1948-ah an lut a, zawi zawiin Mizo chhungkua an lo pung ve zel a. Mahse, Bawngkawna awm hmasa te hian sakhaw lam thil an lak run loh avangin Kohhran a ding har hle a ni. Hun a lo kal zel a, mi thahnemngaite an lo awm ve ta zel a. Sawi dan hrang hrang te awm bawk mahse Bawngkawna inkhawm an neih tan kum hi kum 1958 ni ta berin a hriat a ni.Pu Vanthanga inah an inkhawm tan a. Dt. 24th March, 1960-ah Preaching Station ah dah a ni a. Hetia Kohhran a lo din hnu hian Kohhran kalphung leh serh leh sang thilah pawh an bangbo hle a ni. Thil tul leh kalphung tur sawikhawm tul chang pawhin kum lama upaho ten ro an rel mai thin a ni. Inkhawmna atan mimal in hman reng kha remchan lohna a awm theih thin avangin inkhawmna tur hmun dang zawn a ngai a. Tichuan Nepali School ( Biak In bula awm thin kha) chu inkhawm nan an dil ta chawt mai a; an lo remti ve mai bawk a. Mahse Puja lai hian harsatna an tawk ziah mai a, hmun dang zawn leh a tul ta a. Tichuan Project School (Brigade chhunga Sikul) chu inkhawm nan an dil leh ta a. Hetih lai hian Project Schoolah hian Pu Thawnga chu Zirtirtu a ni a, a ni chuan a lo remtih sak a, hun engemaw chen chu hetah hian an va inkhawm thin. Mahse, a va fal deuh avangin zan lam inkhawmte an tan a lo harsa a, Pu Vana inah bawk an insuan lut leh ta a ni. Hetih hunlaia bul lo tantute thawhrah vawiina Kohhran hoten kan rochun chu Biak In hmun hi a ni. Project School-a zana va inkhawm fo kha a harsat avang leh mimal ina inkhawm reng pawh thil tha nia a lan tak loh avangin Biak In hmun mamawh hle in an inhre ta a. Tichuan Baje-a nu, Kokila Devi chu Biak In hmun atan a ram sahthlak sak turin an dil ta chawt mai a. Ani’n a lo remti ve mai bawk a. Hetia a ram Kristiante Biak In hmun atana a lo pe mai hi an Gorkhali hotute chuan an kamkhat hial a, mahse Pathian tan a lo pe tawh si a, rinawm takin a keng tlang ta a ni. Hemi a pek bak hi Dt. 24th April, 1965 khan Pi Kokila Devi ram hi Rs 100/- in an lei belh leh a, chu chu tuna kan Biak In hmun hi a ni. Hun rei tawh tak atanga Kohhran hoten neih tel an duh em em Nepali School hmun pawh Kohhran hoten hmundangah a thlengna tur ram leiin inremsiamin an nei thei ta a. Tin, Primary School-I hmun pawh a bul ram leiin Kohhran hoten in an sa a. Hei pawh hi inthleng felin Kohhran ho tan Biak In hmun zau tak leh remchang tak a lo nih phah ta a; Pathian remruatna leh Malsawmna ropui tak a ni.
KOHHRAN INDAN :
Sawi tawh angin Dt. 24th April, 1960 atang khan Preaching Station angin an lo awm chho va. An inkhawm hran atanga kum 6-na Dt. 16th February, 1964-a Committee chuan mahni inrelbawl hrang ve thei tawh a inngaiin Kum 1964-a Presbytery Inkhawmpuiah Kohhran indan dil nise tiin a rel a. Tichuan he thu hi Dt. 5 – 6 March, 1964-a Durtlang Pastor Bial Inkhawmpui, Muthi Kohhrana neihah thlen a ni a. Bial Inkhawmpui chuan Presbytery Inkhawmpuia thlen turin an dil ang hian a pawm a ni. Tichuan, Durtlang Pastor Bial chuan Hmarthlang Presbytery Inkhawmpui Dt. 8 – 11th October, 1964- a Zemabawk Kohhrana neihah a thlen a. Khawmpui chuan Thurel No 7 (3)-naah Bawngkawn Kohhran indan chu a phalsak ta a ni. Tichuan, Presbytery Inkhawmpuiin a phalsak angin Dt. 27th December, 1964 khan Bawngkawn Preaching Station chu Chaltlang Kohhran atangin a lo indang ta a ni. Hetih laia Kohhran dinhmun chu hetiang hi a ni.
1. Kohhrana hming ziak zawng zawng - 147
2.Dan zawhkim - 63
3. Kohhran Secretary - Pu Ch. Thandanga
Preaching Station-a an awm lai atang hian Hruaitu thahnemngai tak tak an nei chho reng a, tichuan, kum 1964-ah Kohhran indang a lo ni ta a. Kum 1965-ah chuan Bial Inkhawmpuiin a phalsak angin Tual Upa panga Dt. 28th March, 1965 Pathianniah an thlang a, heng mite hi Kohhran Committee hmasa ber te an ni:-
1. Pu Sailala 2. Pu Vanthanga 3. Pu Chhunbuaia 4. Pu Thanga
Hun a lokal zel a, Bawngkawn Kohhran pawh Pathian zarah a lo thang ve zel a. Kohhran indan ngai hial khawp in a lo lian ve ta a. Bawngkawn Kohhran atang hian Bawngkawn Chhim Veng Preaching Station chu Dt 6th February 1994 ah hawn a ni a; Bawngkawn Hmar Veng Preaching Station pawh Dt. 4th February, 2001 khan hawn a ni.Kum 1997 Synod Inkhawmpui chuan Bawngkawn Pastor Bial hawn a remti ta a. Dt.11th January, 1998 Pathianni ah Bawngkawn Pastor Bial thar chu hawn a ni ta a. Hemi ni hian Bawngkawn Pastor Bial vawngtu hmasa ber ni turin Rev. Zawlthuama chu Induction Service neih a ni bawk. Hetih hun laia Bawngkawn Pastor Bial hian Bawngkawn Chhim Veng, Zuangtui, Thuampui, Muanna, te a huam a. Hetia Pastor Bial thar a lo nih tak avang hian Bawngkawn chu Bial Station a ni nghal bawk a ni.
BIAK IN SAK THU :
Dt. 12th February, 1962 zana Kohhran Committee-in a rel angin Biak In sak hna chu tan tur a ni ta a. Sum an nei tlem si, Biak In chak tur engmah neih lawk a awm bawk si lo va, thawhlawm khawn leh phawt loh chuan hma a lak theih lo va.Tichuan, Chaltlang Kohhranah sum an dil chawt a, anni’n Rs. 90.68/- an lo pe a, an lawm hle a ni. Biak In chak turte la khawmin Dt. 17th March, 1962 khan a dung 24x16ft, a bang dap leh a chung di-in Bawngkawn Kristian Biak In hmasa ber chu sak tan niin, Dt. 26th May, 1962-ah sak zawh a ni a, Dt 27th May, 1962 (Pathianni) ah an luah zui a ni. Kum 1966-a Mizoram a lo buai tak avangin thingtlang hmun hrang hrang atangin khawpuiah an lo tlan lut a, Bawngkawnah pawh mi thahnem tak an lo pem lut a; Kohhran member pawh an lo pung ve ta zel a. Hetiang a nih tak avangin Biak In hmasa khan a dawl zo ta lo va, Biak In thar sak a lo tul leh ta a. Tichuan Dt. 15th January, 1968-ah Building Committee din nghalin Biak In Pahnihna (33x24ft) a chung rangva leh a bang tile, tha ve thawkhat tak chu sak tan nghal a ni a. Biak In thutthleng lam hi hetih lai hian an la indaih lo hle a, mau pum thum vel remkhawmte hi thutthlengah an siam a, thut a hahdam lo hle awm e.
Kohhranin Pathian Malsawmna nasa tak dawngin memberte an lo pung zel a. Biak In zau zawk leh tha zawk mamawh a ni ta zel a. Dt. 24th April, 1980-a Kohhran Committee chuan Biak In thar sak a lo rel leh ta a. Dt 12th July, 1986 khan hetih laia Bial vawngtu Pastor Thanglianpuia, Chaltlang Pastor-in Biak In Pathumna lungphum a phum a ni. He Biak In thar hi a dung 70ft, avang 42ft. a zau a ni a. Gallery a nei bawk a ni. He Biak In thar hi sak anih atanga kum 12-naah sak zawh a ni. Biak In Pathumna sak zawh chauh a, member kan pun belh zel a, kan Biak Inah chuan kan leng lo a ni zui leh ta mai a. A aia zau leh lian kan mamawh leh ta a ni. Tichuan, Dt 22nd February, 2003 khan Biak In thar tur, a dung 100ft. leh avang 60ft. a lian tur sak hna chu tan a ni leh ta a. Tunah hian he Biak In tur hi la sak mek zel a ni. Bawngkawn Kohhran hi Aizawl Hmar Presbytery-a Kohhran lian ber pathumna leh Mizoram pum huapa Kohhran lian ber parukna a tling hial a ni.Pathianin a Kohhran hote nasa takin mal a sawm a, Kohhran thangduang tak, mite rin phak baka thang chak a lo ni ta a. Pathian hruaina leh Malsawmna liau liau a ni.
KRISTIAN THALAI PAWL DIN THU:
Kristian Thalai Pawl, Bawngkawn Branch hi Dt. 5th November, 1967, Pathianni Sande Sikul banah Bialtu Pro.Pastor Challianngura hovin din a ni. A tirah member sawmnga an awm a, Hruaitu hmasa te chu hetiang hi an ni (a hunlaia an ziah angin):-
Leader : Pu Rochhunga
Asst. Leader : Pu Dawngliana
Secretary : Tv. K. Zokhuma
Asst Secretary : Tv Chawnghmingliana
Treasurer : Nl. Lianchhungi
Kum 43 lai a lo ni ta, tunah hian member 800 lai awmin Missionary pali an chawm mek. Kohhran kut leh ke nih tling takin kawng tinrengah Kohhran innghahna an tling a ni.
KOHHRAN HMEICHHIA :
Kohhran Hmeichhe Committee hi Dt. 18th April, 1965 (Pathianni) khan din a ni a. Hemi ni hian hruaitu tur pawh an thlang nghal a, heng mite hi hruaitu hmasa te an ni:-
1. Pi Tlangpari 2. Pi Sapzingi 3. Pi Chawngbuangi 4. Pi Lali 5. Nl. Lalzawmi
Kohhran Hmeichhiate rawngbawlna avang hian Kristian Chhungkua, Nitin chhung inkhawmah leh Buhfai tham lamah nasa takin hma kan sawn a, a lawmawm hle a ni.
“ Kan Kohhranho Lungphum chu, A Lal Isua Krista.”


text:
¢ Lalhmingmawia
Reserve Bank of India (RBI) hi kan hre theuh awm e. Amaherawhchu, a hnathawh dan leh a pawimawhna tak ngaihtuah thleng erawh kan tam loh hmel viau niin a lang. Tunlai kan chanchinbuahte bank lem tih te a chhuak nasain kan sawi nasa hle mai a. A lan danah chuan 'bank' ti-a kan sawi mai tam tak hi chu bank ni chiah lovin, NBFC emaw, Chit Fund emaw, Nidhi lam emaw a ang hle. Kan hriatthiam theih zawngin bank lem ti te pawhin kan sawi mai a ni ang e.
Nidhi company te hi RBI-a in-register kher a ngai lo a, Companies Act, 1956-a, Section 620A hnuaia in-register-in Central Government-in a notify a ngai a. Chit company thung erawh hi chu Chit Funds Act, 1982 hian a regulate. Heng company chi hnihte hi chu RBI hian licence a pek an ngai ve lo. Banking company leh Non-Banking Financial Company (NBFC) te hi chu RBI-in licence a pek ngei ngei a ngai thung. India rama bank hrang hrangte hi RBI hnuaia awm niin, India sorkar hian RBI kaltlangin a thuneihna a lekkawh a. Banking Regulation Act, 1949 leh Reserve Bank of India Act, 1934 dan hmanga enkawl an ni.
Reserve Bank of India hi April ni 1, 1935-a din a ni a. Central Office hi Kolkata-ah a awm thin. 1937 khan Bombay-ah sawn a ni ta a ni. Central Government ta niin a capital zawng zawng pawh hi a ni vek.
RBI hian Central Board of Directors a nei a. A hotu lu ber chu Governor a ni a, Deputy Governor hi pali aia tam lo neiin Director eng emaw zat an awm leh a. Central Board bakah hian Local Board hi Mumbai, Kolkata, Delhi leh Chennai-ah a nei leh a. He'ng bakah hian Regional Office hi hmun 22-ah a nei a. Mizoram tana hnai ber chu Guwahati-a mi khu a ni. RBI hi Central Board of Directors te kaihhruaina hnuaia hnathawkin Central Government thupek ang chu a zawm zel a ngai a. Reserve Bank hnathawh leh mawhphurhna hlawm lian deuh deuh chu hetiang hian a sawi theih awm e -
Monetary Authority
Moneytary policy hi duangchhuakin a tihhlawhtlin chu a tum ber pakhat a ni a. A kalsual lohna turin a thlir zui reng bawk. Chu bakah economy than theihna atan sumdawng mi leh mipuite pawisa puk tur tam zawk a awm theih dan tur chu a ngaihtuah ber pakhat a ni. Rate of Interest te a lo danglam zung zung lohva, price stability a awm theihna turin hma a la reng bawk a ni. Sum leh pai dik lo taka miin an kal kual tir vel turte an veng tlat bawk.
Mahni duh thu-a pawisa dik lo taka tihkual vel ven nan Anti-Money Laundering Act chu a tul hunah a lekkawh thin a ni. Chiahpuam ang chi te kha a phal reng reng loh thil a ni.
Regulator and supervisor of the financial system, India rama banking leh financial system hi a enkawl niin bank te tih tur leh tih loh tur a siamsak a. Bank-a pawisa dahtute pawisa humhimsak leh mipuite’n an dah duhna tur a hmalak chu a hna ber a ni bawk. Mipuite’n awlsam taka banking service an hman theihna dan tur chu a tum ber pakhat a ni. Tin, chu bakah bank leh NBFC te license pek chungchangah thuneihna sang tak neiin RBI atanga license nei lo chuan Bank leh NBFC hi mahni duhthu a lo siam ve ngawt theih a ni lova. Hetianga pawisa dah pawh hi dan pawn lam thil a ni bawk.
Issuer of currency
RBI hna pakhat chu pawisa siam leh a hman tlak lohte tihchhiat hi a ni. Mipuite hnena pawisa leng vel a awm reng theihna tur chu a mawhphurhna pakhat a ni bawk. Pawisa ti-a kan sawi mai, bank note-a (legal tender) Governor signature kan hmuh fo hi RBI Governor signature hi a ni a. RBI hian bank note hi Rs.2 chin chunglam hi a siam a, a hnuai lam erawh hi chu Ministry of Finance, Government of India in a issue a ni thung.
Manager of Foreign Exchange
India ram pawn atanga chhuak tur leh lut tur pawisa (Foreign Exchange) enkawl hi a hna pakhat a ni a. Chumi enkawl nan chuan Foreign Exchange Management Act, 1999 dan hi a lekkawh thin.
Ram dangte nen a in sumdawn tawnna leh payment chung chang te leh ram chhunga foreign exchange market chu a enkawl a ni. Tin, heng bakah hian India sorkar economic policy tihlawhtling turin a policy hrang hrangte a herrem thin a. India ram economy lo than zelna atan hian Reserve Bank hian mawh a phur lian hle a ni.
Reserve Bank hi sorkar pawisa vawngtu tiin a sawi theih awm e. Central Government leh state sorkar te hian RBI awmna hmunah chuan RBI-a account nei vek tur an ni a. RBI awm lohna hmunah chuan SBI hi RBI angin a function thung. Chu bakah chuan Reserve Bank-ah hian schedule bank zawng zawng hian accounts an nei vek a. Cash Reserve Ratio (CRR) leh Statutory Liquidity Ratio (SLR) te chu an dah a ngai a. CRR leh SLR te hian mipuite hnena loan an pek chhuah theih zat tur te a hril a ni.
Reserve Bank of India Act, 1934 hian RBI hnathawh dan bik a thlur bing a. Banking Regulation Act, 1949 hi chuan Financial Sector te a enkawl a ni. A awmziaah chuan RBI hian amah chauhin thunneihna pumhlum a nei lo a, amaherawhchu, Banking Regulation Act, 1949 in a thunneihna a pek angin bank chungchangah chuan thunneihna pumhlum a nei tihna a nih zawk chu.
Banking Regulation Act in a sawi ang chuan bank chu- puk chhawn tir leh tur atan emaw, investment atana emawa mipui hnen atanga pawisa dawngtu tiin a hrilhfiah a. A hmasa berah chuan Companies Act hnuaia in-register phawt a ngai a. Chu bakah chuan banking business ti tur chuan Banking Regulation Act leh Reserve Bank of India Act hian a phuarin a khuahkhirh thung a ni. Banking Company, license a pekte hi chuan a company hmingah hian ‘Bank’ tih a hman tel ngei ngei a ngai a. Banking company ni lote chuan an hmingah bank tih hman tel a khap tlat bawk a ni.
Tin, Bank kan han tih ngawt hian RBI Act leh Banking Regulation Act te chauh hian a control lo a. Banking company din tur chuan Companies Act, 1956 te; Banking Companies (Acquisition and Transfer of Undertakings) Act, 1970/1980 te; Bankers' Books Evidence Act te; Banking Secrecy Act te leh Negotiable Instruments Act, 1881 hi a kaihhnawih tel vek avangin hengte hi lak hran theih a ni lo.
Ministry of Corporate Affairs hnuaia in-register hian banking business hi phalna a pe lo a. RBI-in phalna a hranpaa a pek loh chuan banking business lo tih ve hi dan bawhchhiatna a ni tihna a nih chu.
Hemi bakah hian Cooperative Bank te hi han sawi kai lawk ila. Cooperative Bank te hi chu cooperative society, banking business ti an ni mai a. Anni hi chu an awmna state Cooperative Societies Act hnuaia in-register an ni a. Society hi tih tawp emaw a nih dawn pawhin Registrar of Cooperative Societies te hian thuneihna sang tak an nei a ni.
An awmna state pawn lamah chuan branch neih a rem lo a. State dangah te branch hawn an duh a nih chuan Multi-State Cooperative Societies Act hi hman a ngai dawn a. State Government ni lovin Central Government-in registrar a appoint hnuaiah in-register a ngai thung a ni. Tin, cooperative bank te hi State Cooperative Societies Act hnuaia awm ni mah sela Banking Regulation Act, 1949 hian 1965 atang khan Reserve Bank thuneihna hnuaiah a dah tel a ni.
Banking business tih theihna turin Reserve Bank hian license a pe a, a banking operation chu a rawn control bawk a ni. Chumi awmziaah chuan Cooperative Bank te chu State Cooperative Societies Act hnuai a awm ni mah se Reserve Bank-in a control tel bawk tihna a nih chu. Mizoramah chuan Mizoram Cooperative Apex Bank te leh MUCO Bank kan tih te hi hetiang bank kan neihte chu an ni mai awm e.
Tin, cooperative bank hi tihtawp a tul a nih pawhin Registrar of Cooperative Socieities hian thunneihna tawp nei mah se Deposit Insurance and Credit Guarantee Corporation Act hnuaia in-register a nih chuan RBI thu lo chuan tih tawp theih a ni lo.
Heng kan sawi tlangpui atang hian bank chungchangah chuan Reserve Bank hian thuneihna a nei thuk hle tih kan hrethiam mai awm e. Chiahpuam te leh bank lem ti-a kan sawi thinte hi eng nge a nih tih hrechiang hmasa lova duham vanga bawh huk kan chin chhung hi chuan tihsual hi chu a awm fo ang a, danin a phal loh chu kan Bible pawhin a phal lo ang e ti chunga ngaihtuahna kan hman chuan kan ramah hian dik lo taka mi pawisa laksak tumtute hi an rawn ngampa hauh lo ang. Mipuite i fimkhur ang u.
Wednesday, February 17, 2010
RBI Pawimawhna Leh A Hnathawh Dan Kalphung
¢ Lalhmingmawia


text:
Serchhip District Local Administration Officer Office kum 10 tlin lawmna neih a ni.
Serchhip-a District Local Administration Officer (DLAO) Office in kum 10 a tlin lawmna Serchhip District Park-a neih ah hian Pu H. Lalchhuanawma chuan Serchhip-a DLAO Office in kum 10 a tling ta chu lawmawm a tih thu sawiin, a tirah building pawh nei lova mimal In luaha bul \anin khawtlang mipuite \hahnem ngaihna leh \awiawmna avangin tun dinhmun hi an thleng thei tih a sawi a, he Office hawn tirh a\anga \hahnem ngai taka \awiawmtu khawtlang mipuite leh a tir a\anga he Office-a Vawiin thlenga thawk te chungah lawmthu sawiin duhsakna a hlan nghal bawk. Pu ST. Lalhmingmawia, DLAO kaihhruai he hunah hian he Office-a thawk tawh boral ta mi 6 te sunna hun hman a ni a, Serchhip leh a chhehvel-a VCP te leh khawtlang mi pawimawh te a\angin thusawi ngaihthlak a ni bawk a ni.
Serchhip District Local Administration Officer (DLAO) Office hi 9th Sept. 2003 khan khatihlaia LAD Minister, Pu H. Vanlalauva chuan a hawng a, a tirah mimal In man chawia luahin hun engemaw chen mi In an luah hnuah 19th Aug. 2009 khan anmahni puala building neiin Serchhip IOC Veng-ah an insawn a, DLAO enkawlna hnuaiah thawktu Regular mi 14 leh MR/Contract mi 24 an awm mek a ni. LAD a\anga UD&PA \hen hran a nih hnu khan DLAO chu UD&PA hnuaiah Sanitation Officer leh Project Officer, IHSDP/JNNURM hna chelh tir a ni bawk a ni. LAD hian 25.9.2003 a\ang khan Serchhip khawpuia bawlhhlawh khawnkhawm in a paih hna an thawk a, tunah hian Serchhip a\anga chhim lam KM 9, Haipui ramah Bawlhhlawh paihna hmun neiin hmar lamah pawh ruahman mek a ni a, tunah hian Dawng-zawl ramah District Park siam hna pawh chak taka kalpui mek a ni bawk a ni.


text:
¢ Tuikhuahthanga
Hnahlan khua chu Burma ramri bul Tiau lui hnaiah a awm tih kha kan hriat ve chin chu a ni mai a. Chu khua atang chuan technology lama lar thut thil a awm ngai lo a, mipui tam avanga ropuina a nei hek lo. Chu khaw lar lem lo tak c hu tunhnai khan hmuh a chakawm ta thut a. Hmuh leh zirchian thama ngaih a nih avangin kal dan tur kan ngaihtuah a. Horticulture hotute remruatnain kan tlawh ve thei ta hram a. Kolkota leh Mumbai khawpui te tlawh ai chuan Zopa hlawhtlinna hmun hmuh chu thil nuam tak a lo ni.
Zoram zawng zawng hian Hnahlan angin hna thawk vek se aw...
Hnahlan hi eng ang khua nge a nih ka hre ngai lo. Grape chin thu hla avanga a rawn lar tak hluaiah hian kal ve ka chak a. Chuti chuan an khua kan han hmu chu eng dang hmu lovin an khaw dai atangin grape kung inphun tlar zei zui mai chu kan hmuh chhun a ni ta ringawt a. Tunhma chuan khaw harsa ve tak an nih pawh ka ring. An grape chu a hlawk a ni ang. Sorkar leh sorkar loh an sawi lo a, an grape huanah an kal zo vek niin ka hria. Khaw chhungah mihring hmuh tur an tam lo em em a. Kawna rei lo te kan han din chhung pawhin grape rawn phur hawng nuho/thalai em phur leh bike-a grape phur kan hmu nghal zut zut mai a.
Hlim takin an grape phurh ei turin min sawm a. Engatinge an hlim em em tih chu ngaihtuahnaah a awm nghal. Chhanna dang a awm lo- an hnathawh hlawhltinna ah chuan an hlim a ni tih loh rual a ni lo. Hnathawhnaa hlawhtling hmel hmuh hi a va nuam em! Aizawl nula hmeltha ber ber aiin an tha ber vek ka ti lo. Mahse, an hmel hmuh a nuam a ni. Hmel hmuh nuam aia thlanawm dang mihring hmel a awm chuang lo an ti a ni lo’m ni? An aia hmuhnawm hmel hi a awm ngai chuang lo ang khua velah hian.
He khua hian hna an va thawk nasa em! Chhun dar 11 velah an khua chu chanchinbumi dang nen kan thleng a. An wine siamna tur khawl hmunah an khaw grape chin lama hotute nen kan inhmu a. An winery din chungchang kan sawiho. An phur kher mai. An tih dan kan zawt a. Sorkarin cheng nuai 83-in (MIP atangin an lo puk a, NLUP scheme hmanga an pe zui nghal anih loh chuan rulh a ngai ngei ang. Mahse, MIP programme a pawisa hman hlawhtlinna hmuh tur awmchhun a nih hmel) an tanpui a. Chumi piah lam chu Rural Bank atangin an lo puk belh bawk. A tawi zawngin sawi ta ila, Grape an ching vak a, an thar tam a, wine-a siam a ngai tih an hria a, an khaw tangrual chuan wine siamna din an tum a, pawisa an nei si lo. Eng tin tin emaw khawl din dan tur chu an duangchhuak hlawl a ni ber mai.
Khawvel hi fang fang ila, mipui thawhrimnaa bultan, mipuiin an duanchhuah, an thlai thar industry din nana hman, an siamchhuah leh an hralhchhuah atanga mipuiin a hlawkna an tel bawk, engmah zep ruk awm bawk lo, langtlang vek mai si he Hnahlan khuain an din tluk hi a vang ve viau mai thei.
An rualawhna leh tumruhna chuan kawng hrang hrang an lo dap tawh thin he khua hian. An hlawhtling mai lo. Mahse, tunah chuan Zoram pum puiah hian kuthnathawktute dinchhuahna khua tia sawi theih an lo ni ta. Mak ka tih em em mai chu khaw chhungah an awm tha hman lo hi a ni. Chhuna winery chungchang kan sawipuite kha tlaia grape huan kan tlawh chuan an huanah hna thawkin an lo buai leh hle tawh hlawm nia maw le. Hui ha.. an hah.. mahse an hlawk a ni ang. Ngaihtuahnaah chuan he khua ang hian Zoram khua zawng zawng hian hna thawk se thinlunga cheng Israel ram nen kan danglamna tur kei chuan ka hre hauh lo mai.
Thlam Ropui Ka Tih ve
Mizote thlam chu kum khat atana din, a tul changa thlipui leh ruah han tawrh daih mai theihna a ni tih chu kan hre vek mai. Pi pu atangin thlam nei hnam kan ni. Mizote chanchin zawng zawngah thlam chuan hmun pawimawh a chang a. Riahbuk thlam chuan hla thu ropui leh nula leh tlangvalte lunglenna a khawih tel thin. Chu thlam chu tunlai hunah a awmzia thlak danglam a ni ta mai emaw tih turin politician te thlam ropui chu hahipin kan sawi ta a. Thlam a ni lo e, mihausate nawmchenna hmun a ni zawk e tiin kan sawi a. Kan thlawh sawmfang bukthlam zawng a ni mawlh lo ngei mai reng a ni.
Chuti chuan maw, thlam chu kan hrethiam mai ang. Mahse, Hnahlan khuain thlam an tih ang hi a chunga mi hi an ni lo ve vein ka hmu pek. An grape huan thlam chu rinawm tak, riah theihna leh eirawngbawlna nuam pangngai, a chhuat pawh dap mai mai ni lem lo, thingphel phah deuh thlap, chhungkaw pangngai khawsak theihna hmun changtlung tak a ni deuh zel. Hei hian an thlam pawimawhna a tilang chiang a. An thlam chu hmun nghet leh an chhungkaw innghahna hmun, Aizawl khawpui a mite nen tehkhin dawn ila an dawr hmun, an office hmun ang ani tih an chiang a. An eizawnna ah chuan an innghat tih a hriat a. Hmun an bengbel a ni. Leilehnaah chuan kut an nghat tawh a, hawi kir an tum tawh lo tih a lang chiang a ni. Hei aia thlam ropui a awm thei dawn em ni zofate tan hian.
Zu an buaipui ve lo: Zoram pumin zu kan buaipui luai luai a. Kan insawifiah siak a. Mahni tanna lamah kan a vek a. Bible kan tlawhchhan a. Tumah kan in pawmsak chuang lem hlei lo a. Kan inhmin hek lo. Zu chu alcohol hi a ni mai a. In tura he alcohol hi a tam chuan mi a rui thin a. A tlem chuan taksa tan pawha tha a ni ve tho bawk. Thlai chi tin rengah hian alcohol hi a awm a tih theih hial ang, Grape-ah hian alcohol a awm ve tho a, chu chu hmanlai atangin hnam fingho chuan an lo hmuchhuakin an lo hmang tangkai tawh thin. A hmanna tawk tein. eizawnna harsatna ram keini ram angah hian thlai thar hlawk kan nei si lo. Hnahlan paho chuan chu thil chu ngaihtuah chhuakin an thar ta nghek mai a. Alcohol lam an ngaihtuah lo a, thlai thar hlawk tak, chaw chi khat angah ngaiin an sawngbawl a ni ta ber mai. Mak ang reng tak mai chu Hnahlan paho ngaihdan hi ram changkang Europe ho pawhin an ngaihdan a ni ve thlap bawk. Aizawl pa inti ho ai hian an ngaihtuahna a thleng thui zawk em ni aw.? Chuti chuan, an Kristianna chiah dal lem lo bawk tih a lan chianna em em chu an grape tharchhuah atang chuan sawma pakhat Kohhranah an chhunglut ta hlawm. Kohhran pawhin lawm takin a lo pawm a. Mahse, a han sawngbawlna tur te kha a buaithlak a. Chuvang chuan, miin Kohhrana a rawn chhunluh pawh chu lawm tak chungin a neituin a lei let leh duh a nih chuan grape kg khat cheng sawmthum angin an pawm a. A neituin a lei let leh duh lo emaw a nih chuan thlai thar thawhlawm dang angin a lei theituin a lei mai a. Pawisa fai chuan Kohhranin an lo tel ta thin a ni. He ngaihdan thianglim tak hian zu leh ruihtheih dang nen inzawmna a nei hauh lo. Chu chu Hnahlan khaw rilru leh ngaihdan chu a ni. MLTP Act-in a tibuai lo a, chaw chi khat an thar a ni mai. Grape wine-ah hian Alcohol chu a tel ngei a. Mahse, sualah an ngai lo. Meidil kalna hial anga ngaitute ngaihdan chu an khawngaih viau ta ve ang. Hnahlan Kohhran Upa pakhat K Lalnunzira chuan, “Chaw chi khatah kan ngai mai a, thingpui inin kan in mai. ‘Khawi maw in ta a tui em?’ tiin kan intem sak mai mai a ni,” a ti.
A Chin ve theih em
Zoram pumah hian a theih vek lo ang. Hetiang lama mithiam ka ni lo a, ngaihdan sawi thui tur ka ni lo tih ka hria. Mahse, mawl taka ka chhut chuan Hnahlan leh Champhai leh a chhenvelah hian grape hi an ching ber a., a tha duh hle a, cChuti a nih chuan henglai ram hi sea level atanga 4500 ft vel leh a chunglam sa sang te an ni hlawm a. Kan ramah hian hei ang tluka sang ram a tam em em a. Chung hmunah te chuan thlai chin bik tur hre lovin an la rethei hle mai a. Engahnge an chin ve mai loh ang. Kan pu Chhura’n “Na a chu ni se heti hian a ti mai tur” tia chengkek lawh nachang a hre der si lo kha kan va ang mai awm em. Kan khaw bul vel hi i en teh ang u. A lo tha duhin dinkhawchhuah nan pawh kan hmang mai thei asin.
Harsatan chu Thirzai
Grape chin buaithlakna ber chu a zamna tur thirzai hi a ni. Ngaihdanah chuan thirzai quintal 4 vel hi grape huan tin khat hmunah an zam ral niin a lang a. Chu chu Rs 40000 man a tling lo deuh a. Hemi neih hi thingtlang kuthnathawk tan chuan a har lai ber a nih hmel. Horticulture deptt. hian an sum neih ang tawk chuan an pe ngei mai. Mahse, department lian an ni lo a. A dap theihna lam lama an dap pawhin thingtlang mamawh hi an la phuhru zo lo niin a lang. A chingtu lam chu an inpeih. Hetih lai hian NLUP te kan sawi ri a, a then chuan nuai khat lai pawh kan sawi ri. Chuti a nih chuan NLUP pawisa engemaw zat hi chu thirzai lei nan hmangin grape ching duhte thirzai leina tur hian han pe zung zung mai se a hlawhtlin hmel lo maw.
Horticulture department ho lah hi a hnathawktute an tui a. Hnahlan lama kan kal ve naah pawh hian an officer te hi thingtlang khaw ho nen hian an ti ti ho thei em em mai a. An lo inhmelhriat vek mai lehnghal a. He mite department leh kuthnathawktute thawhhona hi kan ram dinkhawchhuahna tur tling hialin ka hria. Tute emaw department han fak hluai hi ka chak vak lo thin. Khawi laiah emaw dik lo hi a lo awm leh thin si a. Mahse, fak tlak pawh fak duh lo chu misual nihna a ni leh si. Hnahlan pa pakhat chuan, “Min bialtu Pu Mapuia (SDHO) hi a vir chak a, thahnem a ngai a, hlawhtlinna tam tak hi amah vang a nihna lai a awm reng a ni,” a ti hial. Chutihrualin an directorate lam puihna lo chuan ani pawh hi a chet vak theih a rinawm loh. Kuthnathawktute leh department lam tanrualna hi thu ngaihnawm leh hmuhnawm a tling.
Ram NgawHumhalhtu Hnahlan
Khawvel buaipui ber pakhat chu ram tihkan vanga ramngaw chereu, chumiin a hrinchhuah boruak lum leh khawvel chhe mek te, Ozone pawptihte hi a ni a.
Mizo loneih dan Jhuming Cultivation hian ram a tihchereu dan chu kan hai lo. Loneih tihtawp chu sorkar kal tawh zawng zawnge thil tum a ni. Mahse, an thei thin lo. Hnahlan erawh an hlawhtling.
In 530 vel khua in kum tin rampui thiata an hal hluah hluah thin chu an bansan a. Kum inah hian loneih pangngaia nei chu in 30 vel chauh an ni.
An hriat loh hlanin khawvel chhe mek chu an lo hum nasa hle ta mai. Rei lo teah ngawpui an nei leh duai ang a, tunge a hlawkna tel ang? Zoram leh a chhunga chengte hi kan ni ngei ang le!
Monday, July 27, 2009
Hnahlan Ka Kal Ve Hlauh
¢ Tuikhuahthanga


text:
June 2011
AGAPE
1
June 24-na Kum 2011 No. 228
Lak man
AGAPE
Kum khatah Copy khat ` `
2 June 2011
50.00 4.50
:
EDITORIAL BOARD
Editor Joint Editors Circulation Manager Member-te : : : : Vanlalsawmi C. Lalneihkimi Laldawnkimi Lalrinkimi 1. Biakengi 2. C. Lalneihthangi 3. Dr. Vanlalhruaii 4. Rev. Thangzauva Rev. Lalzuithanga (0389) 2326372/9862068537
Publisher Agape Phone No.
: :
A chhunga thu awmte 1. Editorial 2. Kristian chhungkua : Chhungkaw Maicham 3. Sermon : I dam em? 4. Character Study : Hmeichhe thi put tihdam 5. Hriselna huang : Iodine tlakchhamna 6. Buhfai\ham Lalpa chanpual 7. Inkhawmpui Lian \anpuina petute 8. Bial kilkhawr Inkhawmpui Lian kalna... 9. A rel thiam ngei e chung Pathianin 10. Ei siam dan : Mai Soup 11. Kan hruaitute chanchin 12. Hriat atan 3 4
- 10 - 14 - 16 - 18 - 23 - 25 - 28 - 30 - 31 - 33
June 2011
AGAPE
3
RINNAA DING NGHET - KRISTIAN NU Pathian hruaina avangin kum chanve hmel kan hmu chho ta der mai a, Kohhran Hmeichhiate pawhin Tualchhung, Bial leh Central-a kan rawngbawlna kawng hrang hrang tluang takin kan ti chho thei zel a, a lawmawm hle a ni. Mi mal leh a huhova kan rawngbawlna thlir let ila, kan dinchhan angin kan la kal zel em? Rinna lama hnungtawlhte kan hruai kir em? Kan rawngbawlna huang hi la tel ve ngai loten tel an chak em? Kan rawngbawlna hrim hrimah hma lam panin nge kan kal tun hma kan phak tawh lo tihte inen let ila, siam \hat ngai a awm chuan insiam \ha sauh sauh ang u. Awle, nipui khaw lum kan hmang zo mek a, kan hmabakah hian FUR a lo thleng leh dawn. Khaw lum leh vawt, nisa leh ruahsur hian rawngbawltu leh ringtute nihna a tilang chiang hle \hin. |henkhatin an rawngbawlna kawng hrang hrang leh mawhphurhnate \hulh phah nan an hman loh laiin \henkhat tan erawh ‘chhuanlam’ remchang tak siamna a ni thung. Chhuanlam hi siam thiam deuhvin kan han sawi phei chuan a ngaihnawmin a awihawm rum rum \hin; mahse, Lal Isuan amah zuitu nihnaah eng chhuanlam mah hi a pawm lo va, a nuamah leh hrehawmah rinawm taka zui tlat turin min ti mai a ni. Zawlnei Jeremia chuan Lalpa ringtu nihna hetiangin a sawi, “Khaw lum lo thleng hlau lo... khawkhen kum pawisa lo, rah chhuah \hulh chuang lo,” a ti. Hetiang ringtu, boruak chi hrang hrang lo thleng pawhin a tihbuai loh nghet taka ding Kristian Nu nih i tum \heuh ang u.
Agape June 2011
June 2011 Kristian Chhungkua
AGAPE
4
CHHUNGKAW MAICHAM Leviticus 6:8–13 Rev. R. Vanlaltluanga Lecturer, ATC Thuhmahruai Khawvelah hian hun hrang hrangah Harhna chi hrang hrang a thleng \hin a; zirna lama harhna te, hnathawh lama harhna te leh Thlarau lama harhna te a langsar hle. Kum zabi 20-na laihawl vel a\ang khan chhungkaw ngaih pawimawhna kawngah hian mi tam tak an \hang harh ve mek bawk a, a lawmawm hle. Pathian duh dan anga kan chhungkua kan inenkawl theihna tura hmanraw \angkai ber pakhat chu Chhungkaw Maicham hi a ni a. Hemi kawngah hian hma kan sawn zel a \ul hle. Maicham leh Chhungkua Israel-te chanchin kan thlir chuan hnam pum huap zo maicham a langsar hle a. Amaherawhchu, uluk taka kan t hlir chuan maicham kan hmuhna hmasa ber ber te chu Chhungkaw Maicham an ni tlat. Nova te chhungkua khan tuilet zawha leilung an rah ruala an ngaih pawimawh chu Lalpa tana maicham siam a ni a. Chu maichama halral thilhlan rimtui chu Pathian pawhin a hria a ni (Gen. 8 :20) . Abrahama pawhin chhungkaw maicham a siam \hin a (Gen. 12: 7,8; 13: 18). Isaka pawhin a chhunzawmzel a (Gen. 26:25), chutiang zelin a fapa Jakoba pawhin (Gen. 33:20; 35:3). Joba pawhin a fate pualin maicham a siam \hin (Job. 1:5). Het a kan chhinchhiah tur pawimawh tak chu maicham hi chhungkua nen a inzawm thuk hle a ni. Hnam pum huap maicham kan hmuh hma hauhvin chhungkaw maicham hi an lo ngai pawimawh hle a ni. Tin, amah Pathian ngei pawh hi ‘Israel-te Pathian’ a nih rualin ‘Abrahama Pathian,
June 2011
AGAPE
5
Isaka Pat hian leh Jakoba Pathian’ a ni a; hei hian Pathian leh chhungkaw mal inlaichinna pawimawhzia a tilang chiang hle. Maichama mei chu a mit tur a ni lo Kan innghahna (Lev. 6:813)-ah hian maichama mei chu a ‘nung reng’ tur a ni a, a ‘mit tur a ni lo’ tih thu hi vawi thum lai kan hmu. He lai thu hlawm tawi teah hian Pathianin vawi thum lai a sawi nawn a nih chu! A va ngai pawimawh em! Engvangin nge Pathian hian a ngaih pawimawh em em? Engvangin nge chhungkaw maichama mei chu tihnun reng tur a nih a, engvangin nge a mit (a rem) a phal loh? Chhan a awm tur a ni. Ni, chhan tam tak a awm, a pawimawh zual \henkhat chauh kan ngaihtuah hman ang. 1. A hmasa berah chuan Maicham chu Pathian leh a mite inbiak pawh tawnna hmun a nih avangin a mei chu mit tur a ni lo. Mihringte hi Pathian be tura siam kan ni a, Eden huanah khan chu chu a takin kan hmu;
Pathian leh mihring hmasa berte kha an inbe \hin a, an inpawl a, an leng dun \hin. Sual avangin chu inbiak pawhna hrui chu tihchah a lo ni a. A biak tur Pathian a biak phak tak loh avangin mihring chu biak tur zawngin a tuihal ta huam huam mai a ni. Pathian be tura siam a nih miau avangin biak tur dik tak a biak hma chuan mihring nun chu a chawl ngai lo. Sakhua a din chawp a, eng emaw chen chu a inbe lungawi chawp ve mai thei a; mahse, rilru a thlamuan zo lo va, sual ser a tireh thei hek lo. Hemi dinhmun chhe tak hi Pathian hmangaihna chuan a thlir liam mai mai thei lo. Eden huana a hloh tawh mihringte chu amah zawkin rawn zawng chhuak lehin, “An zinga ka len ve thei h nan hmun thianghlim mi siamsak rawh se,” (Exod. 25:8) a ti a. “In zingah ka biak buk chu ka awmtir ang a, ka nunna chuan a hnuchhawn lo vang che u. In zingah ka cheng ang a, in Pathian ka ni ang a, nangni pawh ka mite in ni ang,” (Lev 26:12) tiin inbiak
June 2011
AGAPE
6
pawhna tur kawng a rawn siam a ni. Nisa rum vul mai hnuaia tuihal tuarin tuisik vawt raih mai a tawng ta ang hian biak tur zawnga chau mihring chuan biak tur dik a lo be thei ta. A va lawmawm em. Hei zet chuan rilru a thlamuan zo va, sual ser a tireh thei a, nunna a siam \ha \hin. Tin, he inbiak pawh tawnna hian inlaichinna a siam a, a tinghet zual sawt a ni. Mihringte zingah pawh hian kan biak fote nena kan inlaichinna chu a nghet a, kan biak ngai meuh lohte nena kan inkar chu a ‘hla’ ru ih mai. Ni t in chhungkaw maichama Pathian betute chuan he inlaichinna hi ni tin an siam thar \hin a lo ni e. Kan chhungkua leh Pathian inlaichinna tinghet a, amahah kan chawlh ve theih nan kan chhungkaw maichama mei chu a nung reng tur a ni a, a mit tur a ni lo. 2. A p ahnihnaah chuan Maicham chu Pathian hnena lawmthu sawina hmun a nih avangin a mit tur a ni lo. Pat hian malsawmna leh
enkawlna, a venhimna leh kaihhruaina an dawn avangin a mit e chuan maichamah lawmthu sawi inthawina an hlan \hin. Kan chhungkua pawh hian Pathian hnenah hian lawmthu sawina tur kan ngah hle mai. Hla siamtu chuan “Thilthlawnpek ngun takin chhiar \heuh la,…Mak ti rengin i fak phawt ang - a Petu,” tiin a lo sawi a, a dik a ni. Pathian hnena lawmthu sawi tur hian ‘dawn tam aiin rilru dik’ a pawimawh zawk awm e. Tam tak dawng, lawm nachang hre si lo an awm laiin an dawn ang anga lawmthu sawi thei an awm bawk. Chhungkaw \henkhat chuan an neih saah lawmthu an sawi mawlh mawlh a, \henkhat thung erawh chuan an la neih loh neih hunah lawmthu sawi tumin an neih saah lawm nachang hre lovin an buai \hin a ni. |henkhat leh chuan an chan leh mi dang chan an khaikhin a, mi dang aia chang \ha lo deuh nia an inhriat chuan an lawm lo ngawt \hin bawk. Pathian hnena lawmthu sawi tur hian ngaihtuahna dik
June 2011
AGAPE
7
neih a pawimawh hle mai. Thil inang tawngtute pawh hi kan rilru put hmang azirin kan nun sukthlek a danglam thei khawp mai. Chhungkua zawng zawng hian vanduaina leh vanneihna kan tawk kawp zel dawn a. Kan chunga thil lo thleng \hinte aia pawimawh zawk chu a dawngtu thinlung lam hi a ni. Natna hlauhawm cancer natna t e ngei pawh hi a t uart u \henkhat chuan Pathian laka vui phah nan an hman laiin \henkhat chuan Pat hian awmpuinna leh thlamuanna hmuhna hmanruaah an hmang hlauh thei a. Sum leh pai malsawmna pawh hi a dawngtu thinlung lam a dik loh chuan chhungkuain an chhiatpui hlauh thei bawk. Ni, thil inang tuartu leh dawngtute pawh hi an rilru put hmang a danglam nasa thei hle. Kan hringnun tukverhah hian a \ha lam hmutu nih a va pawimawh em. ‘Zawng rawh u, tichuan in hmu ang’ tih thu hi a dik khawp mai. Thil reng reng hi kan zawn kan zawn chuan hmuh hun a awm nge nge \hin. Kan ramah hian zu hi khap a ni chung hian
a zawng chuan in tur an hmu leh mai \hin a ni awm e. Kan ni tin nunah pawh hian kan zawn chu kan hmu \hin. Sawisel tur zawngtu chuan sawisel tur a hmu a, vuina tur zawngtu chuan a hmu a, thinrimna zawngtu pawhin a hmu nge nge \hin. A lehlamah thung chuan lawman tur zawngtu pawhin lawmthu sawina tur a hmu ngei \hin bawk. Kan chhungkua hi vui reng mai chhungkua nge kan niha lawm \hin chhungkua? Pat hian min hruaina leh enkawlnaah te hian lawmthu sawina tur kan nei ve zel em? Kan nei a nih chuan chhungkaw maichama lawm t husawi inthawina mei chu kan timit tur a ni lo vang. 3. A dawt lehah chuan kan chhungkua hian Pathian kan mamawh zel dawn avangin chhungkaw maicham mei chu a mit tur a ni lo. Kristian chhungkuat e hi ‘t unlai khawvel’ hian na takin min nek reng a, min nek na tial tial dawn niin a lang. Natna a pung a, thihna rapthlak leh zahthlakin min hual vel a, sual hi kan tuallaiah a ngampa sawt hle
June 2011
AGAPE
8
mai. Hetiang hunah hian eng nge kan mamawh ber ang? Pathian kan mamawh ber. Engkim a kal tluan lai hi chuan Pathian kan mamawhna hi hriat a har fo va; manganna tawp khawkah erawh chuan sum leh paiin min muan zo lo va, sanna leh thiamna te hian chawlhna min pe hek lo, Pathian kan lam leh ruai \hin. Hlauhawm kan t awh lai chauhvin, kan thlaphan mangan laiin; Amah kan hre leh si \hin, Chu mai chu a tawk lo ve. Mi t am t akin kan chhungkaw venhim tum dante hi ngaihtuah chian a ngai khawp mai. A ‘\ha ber’ ai hian ‘\ha ve tho’ hi kan buaipui nasa hle. Sum leh pai chuan in (building) \ha tak a sa thei; mahse, chhungkua a venghim zo lo. Khawvel thila finna leh thiamna te hi a hlu em em a; mahse, chhungkua a chhandam zo lo . Kan chhungkua hi chhungk aw maichama \awng\aina hrui fei takin van lama kan himna kulhpui nen khian ni tinin thlun zawm tlat ila, chu chu chhungkaw himna hlun leh tlo ber a ni ang.
4. A dang lehah chuan kan fate thlarau nun chawmna hun \ha leh remchang a nih avangin chhungkaw maichama mei chu tihnun reng a ngai. Thufing chuan ‘Naupang chu Pathian Biak dan zirtir la, thil dang chu Pathianin a zirtir tawh mai ang,’ a ti a, a dik khawp mai. Kan fate hian an hun tawn chi hrang hrangah Pathian auh nachang an hriat chuan, chu aia hlu a awm thei lo vang. Tunlai child theology hian 4/14 window a sawi uar hle a. Chumi awmzia chu Pathian rawngbawltu leh ringtu \ha tam zawk hian kum 4-14 an nih laiin an nunna atana pawimawh duhthlanna an siam fel tawh tihna a ni. Kan Bible pawhin ‘Naupang chu a kalna âwm kawngah chuan zirtir ula; a upat hun pawhin a thlah lo vang,’ a lo ti reng a ni. Kan fate hi an la naupan deuh lai a\anga kawng dik kawhhmuh hi a pawimawh hle mai. Chumi atana nu leh paten hun remchang leh \ha ber kan neih chu chhungkaw maicham hi a ni. Chhungkua kan inenkawl danah hian fate thlarau nun
June 2011
AGAPE
9
hruai dik hi a pawimawh ber hial awm e. Lehkha thiam nih te hi a \ha, phat rual a ni lo; mahse, lehkha thiam nun dan thiam si lo an awm \euh mai. Kan ramah hian nu leh pate kan rumna tam ber pawh hi in leh lo tlakbal avang leh retheih avang aiin fate nun dan dik loh avang hi a ni ngei ang. Nu leh pate hian kan fate hi kan dampui reng dawn lo va, eng nge kan hnutchhiah dawn? Pathian biakna chi nung hi hnutchhiah ila, chu chuan nun dan a thiamtir ngei ngei ang. Nu leh pa tam tak chu kan bei a dawng hma mah mah \hin niin a lang. Eng emaw chen kan han \ang ve hram hram a, kan beisei ang result kan hmuh loh chuan kan beidawng thuai \hin. Beidawnna hi S et anna
hmanraw hriam ber pakhat a ni tih hi kan hriat reng a \ul hle mai. Kan fate chu tunah rih chuan tunlai sualnain hruai bovin la \hen bo rih mah se, chhungkaw \awng\aina hrui fei taka kan thlun tlat chuan lo kir hun an nei ngei ngei ang tih hi i ring tlat ang u. Pipu pawh hi a han thên bo vang vang a; mahse, a hrui a chah loh phawt chuan a rawn thên kir leh ngei ngei \hin. Mi tam tak chuan kan fate an then bo san lai tak hian an tana kan \awng\aina hrui hi kan tichat ta \hin a, lo thên kir leh tur hi an awm ta \hin lo a ni. Maichamah mei chu a nung reng ang a, a mit tur a ni lo. Kan fate kan thlunna \awng\aina hrui hi ni tin i tinghet deuh deuh ang u. Lalpan a thu malsawm rawh se. Amen.
¦
“I fate Lalpa lam kawng i zirtir loh chuan ramhuaiin sual lam kawng an zirtir tho tho vang” - C.H. Spurgeon
¦
“Mi tu pawhin nu, Pathian ngaihsak mi a neih chuan a rethei lo vang.” - Abraham Lincoln
June 2011 Sermon
AGAPE
10
I DAM EM? - C. Lalneihthangi Committee Member Central Kohhran Hmeichhia I dam em? Kan han tih hian kan taksa hriselna hi kan inzawt a ni ber \hin a. Kan thlarau lam dinhmunte hi inzawt ve \hin ta ila a \ha hle awm e. Johana lehkhathawn pathumna chang 2-ah chuan, mi, a thlarau nun chu a taksa hriselna ai maha \ha zawk dinhmuna ding hnena ziak nia ngaih theih kan hmu a. Tunlai mi tam takah chuan hemi letling chiah hi kan dinhmun niin a lang. Kan thlarau nun lam hi kan ngai pawimawh tawk lo fo \hin. Keini hi lo inthlahdah viau \hin mah ila, kan thlarau dinhmun hi eng nge a nih tih min ngaihsak em emtu a awm tih kan hriat a pawimawh hle. Kan han dam loh hian a chang chuan mahniin damdawi kan inchawh ve mai a, natna nep deuhvah chuan kan dam ve leh mai chang a awm fo \hin. Amaherawhchu, dam mai loh avanga doctor pan loh theih loh hunte pawh a awm \hin a. A chang phei chuan doctor-in, “Lo kal hma deuh la, a \ha tur,” a tih changte pawh a awm \hin, kan thlarau nunah pawh hei hi harsatna kan tawh ni fovin a lang, kan thlarau nunin natna a tawhte min hriatpui a, min tuam dam theitu hi pan vat thei \hin ila, chu chuan he natnain a ken tel lungngaihna leh lungawi lohna lakah min chhan dawn a ni. Sam ziaktuin, “Ka nunna hi tidam ang che, i chungah thil ka tisual si a,” (Sam 41:4) a tih angin Pathian chhan chhuahna kan dil vat \hin a \ul a ni. Hun tam takah kan tana \ha turte kan ngaihthah avangin kan dam \ha thei lo fo \hin. Doctor-in damlo a enkawlna tam tak zingah a langsar zual hetiang hian han tarlang ila. 1. Kan ei leh in : Ringtu \ha tak thlarau nun kawnga
June 2011
AGAPE
11
chak leh hrisel takte pawh hi a chang chuan Pathianin a fate tana tih tur a duhte ngaihthah avangin thlarau nun chau takin a awm theih fo \hin. Mi tam takte nun tuihal leh chauva awmin pan tur dik tak pan hlei thei lova nun chang a awm thei. Pathian hian a fate hi kan dam min duhsak a, amah nena inpawh taka awm tawh, tun hnua hlim thei tawh lo te, a rawngbawl pawh nuam ti tawh lote a awm theih a ni. Hetiang dinhmuna awmte hian a chhan leh vang an hriat chhuah a \ul hle. An ei leh in dik tawk loh vang emaw, insawizawi \hat loh vang emaw a ni thei ang. Pathian thu, kan chaw kan ei loh emaw a duhzawng kan tih loh emaw chuan thlarau natna kan vei awl em em a ni. Kan Lal Isua ngeiin, “Mihring hi chhang chauhvin an nung lo vang,” (Mat. 4:4) a ti a, “Mi tirtu duhzawng tih hi ka chaw tui ber a ni,” a ti bawk a. Nute hi kan buai hle a; mahse, kan tum phawt chuan Pathian thu chhiar nan hun rei lo tê tal hi chu kan pe thei a ni,
kan duhzawng leh tui zawng tih nan hun kan pe thei hle \hin si a. Pathian thu hi kan thlarau chaw a ni. 2. Damdawi : Kan dam loh chhan azirin doctor-ten damdawi min chawh \hin a. Chutiang deuh chuan kan thlarau nun chak lohnate pawh chhan hrang hrang a awm thei a. Entir nan - itsikna te, mahni hmasialnate leh thinchhiatna te. Kan Lalpa hian heng natna atan damna min pe thei a. Itsikna aiah mi dangte ngaihsanna te, mahni hmasialna aiah thlarau rah hmangaihna t e; t in, t hinchhiat na aiah mahni inthunun theihna te min pe thei a ni. Kan thalrau nun tihnawk thei dang tuna kan sawi bakte pawh a awm thei ang. Lalpa hnenah thlen nachang i hria ang u. Nu pakhat zaidam tak mai nen kan titi dun a, a thusawi chuan min tiphu deuh zawk mai. Mi thinchhe tak a nih \hin thu leh chu chu a thlarau nun atan a hnawk a ni tih hriain tih tak zetin Pathian hnenah a thlen \hin a, a hlawhtling hle a ni. 3. Ch awlh hahdam : Natna \henkhatah hi chuan
June 2011
AGAPE
12
doctor-ten chawlh hahdam an chawh bawk \hin a. Rilru leh taksa hahdam hi damdawi a ni reng a. Mi tam takin harsa an tih Pathiana hahdamna thlarau nun chawlhna hi ringtute hian kan va mamawh em! Kan thlarau chauh ni lo, kan nun pum pui, kan ngaihtuahna, kan harsatna, hun lo kal tur, kan mamawh leh engkimah ama hnena kan tluk luh a pawimawh a ni. Pitar pakhat thawnthu lar tak - A thil phurh nena motor driver-in a phurh thu kan hre tawh ang a, a phurrit tak motor-a a nghah lohna chhan driver-in a zawt a, amah pawh a motor-a a chuantir tawh laia a phurrit leh zel nghah chu a inthiam lo a ni tih a hrilh a, a nuihzatthlak hle. Mahse, mi tam tak chu chutiang ang chu kan ni fo \hin. Keimahni chu Lalpaah chawl intiin kan thlarau chatuan chawlhnaa a awm tur pawh kan hlimpui viau va; mahse, ni tina kan rit phurh, lungngaihna leh harsatna kan nuna lo thlengah te hian ama lama chawlh hahdamna kan pan lo tlat \hin. Pathian min hmangaihtu, a chhiahhlawh
vanneihnaa lawm \hin Pathian kan nei tih hre rengin a hnenah i tlu lut \hin ang u. 4. Boruak thianghlim : A dawt leh atan chuan boruak t hianghlim hi doct or-t en hriselna atana pawimawh an sawi \hin a ni leh a. Boruak danglam han hipte pawh taksa tan a \ha a. Mi tam tak neihin a tlinte chuan hmun dang tlawhin boruak dang han dawnte duh vangin an zin kual fo \hin. Kan thlarau nun hian zing thawh a\anga buai char char ngawt hi a lo hrisel phah thei lo tlat a. |awng\aina boruak \ha kan hip a \ul \hin, chuti a nih loh chuan kan thlarau nun a hrisel thei dawn lo a ni. |awng\aina tel lo chuan hmelmapa do let a har a, \awng\aina tel lo chuan Pat hian nena inpawlna hlimawm tak neih a theih loh va, \awng\aina tel lo chuan ni tina har sat na lo t hleng lo hmachhawn turin chakna neih a har a, \awng\aina tel lo chuan kan nun hi a chauvin a sawprawp mai \hin. Ringtuten boruak \ha (oxygen) kan hipna ber chu \awng\ai hi a ni. Thil lian thamah chauh ni lovin, tê
June 2011
AGAPE
13
t hama kan ngaihah pawh Pathian hi i au mawlh mawlh ang u. Hlaah “Kan thlen apiang hi a pawm” tih kan sak \hin ang hian. 5. Inzai (operation) : A tawp berah chuan kan taksaa natna kan tawhte enkawl lohva rei tak kan tuar chuan doctorten damdawi maia tihdam theih a nih tawh loh thu sawiin inzai (operation) min chawh \hin. Int hlahdahna avanga kan thlarau nun lo chau lutuk tawh dinhmuna awm hun a awm thei. Chutiang hunah chuan a fate chungah chem tê a lek hun a awm \hin. Kan lo harh chhuah
theih nan na tak kan tuar a, harsatna kawng chhuk chho kan zawhte min phalsak tlat \hin. Hetiang hun khirh tak a lo thlen hian hriatthiam a har hle \hin a, vui chunga a ni lo zawnga kal maite pawh a awl \hin. Min hmangaih bertu a ni miau va, kan duhzawng a ni emaw ni lo emaw engti kawng zawng pawha a hnathawh hi i pawm thiam \hin ang u. Kan thlarau nun damna leh chakna tura kan chunga thil thleng duhawm lova kan ngaihte nen lam hian Lalpan, “Hei hi keima tih a ni,” a ti a ni tih i pawm thiam ang u (I Lal. 12:24).
I HNENAH KA INPUMPEK E - KHB. No. 446 He hla phuahtu Judson W. Van de Venter-a hi kum 1855 December ni 15 khan Michigan-ah a lo piang a. Khawvel eizawnna lamin a tibuai \hin a, lemziak thiam tak a ni a. Kum nga chhung teh meuh lemziaktu ropui nih nge Evangelist nih a bûk a . A tawpa h Pa thi an l am thl a ngi n, “I h nena h k a i np um pek e. I k e bu la h ba wk kh up in , khawvel lawmna k a kalsan e. Aw Isu, min nei ang che,” tiin a lo au chhuak ta a ni.
June 2011 Character Study
AGAPE
14
HMEICHHE THI PUT TIHDAM Mat. 9: 20-22; Mk. 5:25-29; Lk. 843-48. Laldawnkimi Asst. Secretary He hmeichhe thi put chanchin hi Chanchin |ha bu thumten an ziak a, a vanduai dan leh a thil tawrh hrehawm turzia hi sawi thiam phak pawh a ni lo. Hmeichhiate chuan kan hre \heuh anga kan thla tin bi a lo thlen ni 4/5 chhung lek pawh mi tam tak chu kan buai \hin a nih hi, kâwng nâ, tai nâ, khawsik, awm nuam lo... a tam mai. Inkhawmpui leh zin chhuah \ul a awm chang te, Krismas leh hunpui eng emaw lo thleng nen a innan fuh changtea kan nunphung a tihkhaihlak dante sawi vek sen a ni lo, he hmeichhia kum 12 chhung lai mai thi put tawh hi a khawngaihthlak hle a ni. Eng ang chiaha put nge kan hre lo, tlem tê tê pawh ni se a hun chhung a rei tham em a, chauhpui tham a ni hrim hrim tawh mai. Doctor tam tak an rawn a, an enkawl a, an neih zawng zawng pawh an khawh ral tawh, dam ahnekin a zual zaw mah bawk si, amah maiin a tuar lo va, an chhungkua a tiretheiin a tibuai tak meuh tawh a ni. He hmeichhe khawngaih thlak tak hian Lal Isua chanchin, a thilmak tih tam tak te, mitthi a kaihthawh te, damlo a tihdam te a lo hria. Inkhawmna in hotu Jaira fanu thi chhawnga awm mek tidam turin an rawn ko va, chumi lam pan chuan a kal tih a hria a, a taksa chak lohna te, a rim chhiat dan tur te, a hmelhriatten an lo hmu ang a, eng angin nge an ngaih ang tih lam pawh hre chang lovin, dam a duh em avangin “A puan hmawr chauh pawh dek ila ka dam ngei ang,” tiin mipui karah a va inzep ve tawlh tawlh a. Juda dan a\anga chhut chuan hmeichhe thi put leh thi neih lai chu bawlhhlawh lai a ni a, eng mah an khawih tur a ni lo, an khawih chuan an khawih
June 2011
AGAPE
15
apiang chu an bawlhhlawh nghal a, inthen fai a ngai, hetiang hi a nih avangin mi zinga awm ngam chi zia zang an ni lo. Mahse, thil mak a thleng ta, a vanneih asiamin a va khawih fuh ta hlauh mai a, a beisei ang ngei chu hmuin chawplehchilhin a thi put a hul a, a na a dam ta, a va lawm dawn em! Lal I suan a thiltihtheihna a chhuak tih a hria a “Tu nge ka puan dek kha” a ti, hmeichhia chuan hlau leh khur chungin amah a nih thu a sawi a, chu veleh Lal Isuan an Juda dan lam a ngaihtuah hman tawh lo “Ka fanu, i rinna i dampui a ni , thlamuang takin kal la, i natna ata lo dam hlen tawh ang che,” a ti ta hmiah mai a ni. Amah mai ni lo, an chhungkaw tan a va lawmawm dawn tehlul em. Awle, he hmeichhia hi a huaisenin a rinna a nasa hle mai. Engkim huamin “Ka nih nih ka ni ang” tiin a thawk chhuak
tawp mai a, a huaisen man a hmu ta. Lal Isua pan turin lo inthlahrun te, lo zah te hi a hlawk lo va, mamawhtu chuan pan ruak ruak mai tur a ni reng a ni. Lei leh vana thuneihna zawng zawng a hnenah pek a ni tawh; kan rilru, taksa leh thlarau natnate tidam turin nakin nghak lovin hun remchang kan neih lai hian i pan ang u. Amah ngeiin “Tu pawh ka hnena lo kal chu ka hnawt chhuak t awp lo vang,” a ti. Isua hi natna neitute tan damna a ni. Tin, Lal Isua tihdamna changtuten min tihdamna ngawih bopui mai lova huaisen taka kan puan a ngai. Hla siamtu chuan “Aman min tihdam avangin ka lawm a, kumkhuain mi tinin i chawimawi ang u” a ti. Kan taksa leh thlarau tihdama kan awmna i puang ang u “Thinlunga ringtuten felna an hmu, kaa \anten chhandamna an hmu bawk.”
“Harsatna hian Pathianin a thiltihtheihna a lantirna tur dawhsan (platform) a buatsaihsak \hin.” - J. Hudson Taylor
June 2011 Hriselna huang
AGAPE
16
TLAKCHHAM NATNA TLANGLAWN ZUALTE (IODINE TLAKCHHAMNA) - Zonunpari, Nutritionist Iodine hi kan taksaa tuihnang (hormone) pawimawh tak siamtu atan a \angkai tih kan tarlang tawh a. Kan ei leh ina a tlem lutuk chuan kan awrbel (thyroid gland) hian Iodine kan ei chhun chhun kha hman \angkai tumin \an a la nasa hle a, amah kha a lo \hanglian ta \hin a, chu chu ‘awrpuar’ kan tih hi a ni. Iodine tlakchham hi a pawi hle a, awrpuar hi chu a langsar viau na a, a ve chauh a ni zawk a, a langsar lo lamah hian nasa takin taksa a khawih pawi thei a ni. Io dine t lakchham hi hmeichhia nau pai thei rual leh naupang kum 15 hnuai lamah a pawi zual a. Nu naupai laiin a tlakchham chuan nau chhiat, nau thi saa piang leh hlamzuih a awmtir thei. Naute dama a pian pawhin a thluak \hanna nasa takin a \huanawp bakah Iodine tlachham sain a lo piang chhuak a, ‘mi tê’ kan tih mai te, \hang thei lo, rilru lam rual ban lo, taksa chet vel dan dik lo leh bengngawng tein a piang thei. Tin, naupangin a tlakchhamin a rilru a fing lo va (IQ hniam), zirna reng rengah a hnufum \hin. Rilru lam rualban lohna a thlen thei bawk. |hang thei lo, zawi, tihrawl chet vel dan dik lo, che thei lo, \awng thei lo leh bengngawng te pawh a thlen thei. Iodine tlakchhamna hi tlakchham natna dang ang lo takin ei chhiat vang a ni lem lo va, ram leilungah Iodine a tlem hrim hrim vang a ni deuh ber. Mizoram leilung, tui leh thlai reng rengah a tlem em avangin Iodine tlakchhamna hi a tam a, Iodine kan mamawh kan hmuh theihna awmchhun chu Iodine chi ei hi a ni. Iodine tlakchhamin a nghawng hi a
June 2011
AGAPE
17
pawi em avangin sawrkar pawhin a ngai pawimawh hle a. India sawrkarin Five Year Plan pahnihna tawp lamah National Goitre Control Programme siam chhuakin Iodine tlakchham tamna hmunah Iodine chi an ei theihna turin hma a la a, chu mi chu Iodine Deficiency Disorder Control Programme tiin chhunzawm zel a ni. Tunah hi chuan sawrkar hmalakna avangin Iodine chi kan ei tlangpui tawh a. Kan hriat tur pawimawh tak erawh
chu Iodine hi a bo awlin a chhe hma em em a, bur phui takah ro \ha taka dah a \ul a, a hnâwng emaw bur phui lo emaw a nih chuan Iodine hi a bo thei. Chawhmeh kan al pawhin a hmin dawn lamah chauh al a \ha, chuti lo chuan chawhmeh so hu-ah khan a kal ral thei. Tin, Iodine inchiuna a awm bawk a, vawi khat inchiuvin kum 4-5 tlakchhamna lakah a veng t hei. Amaherawhchu, a to deuh va, mi tin tan a harsa thung.
H R I AT T I R N A A hnuaia tarlante hi lei tur a la awm a, Kohhran copy bakah Bial leh Kohhran hruaitute tan phei chuan neih ngei chi a ni e.
1. Buhfai\ham Centenary Souvenir : Bu 1 Rs. 20/- Buhfai\ham in\an dan leh \han zel dan te, Buhfai\ham testimony te, Sap ram thlenga kan Buhfai\hamin chanchin a neih dan te, mi hrang hrangin thu ngaihnawm tak tak an ziakna a ni. Hei bak hi Buhfai\ham chungchang mumal taka ziakna lehkhabu a awm lo. 2. Inkhawmpui Lian Golden Jubilee Souvenir : Bu 1 Rs. 50/- a hralhtuin bu khatah Rs. 10/- zel hlawh tur a ni. Inkhawmpui Lian lo in\an dan leh \han chhoh zel dan, ram pum huap Kohhran hmeichhiate hmalak tawh dan hrang hrang tarlanna. 3. Buhfaitham Drama Bu : Bu 1 Rs. 20/- man. Buhfai\ham Centenary pual Drama inziaksiak 1-3-na thleng a bua siam.
June 2011
AGAPE
BUHFAI|HAM LALPA CHANPUAL
18
- Rallianthangi I.T.I. Veng “Pe rawh u, chutichuan pekin in awm ang, \hahnemngai taka teh a, beng muka, sawi muk a, liam zawih zawihin, in mal chungah an pe ang che u. In tehna ngai bawkin an tehsak leh dawn si che u a,” a ti a (Lk. 6:38). Thuthlung Hlui hun lai a\ang rengin Pathianin a mite nena inzawmna \ha a awm theih nan a miten an tihpuitlin tur thil phut a nei \hin a. Chu chu a miten an tihhlawhtlin chuan Pathian nena inremna nghet tak an neih phah a, malsawmna hnar a lo ni bawk \hin. Bible-ah hian ‘Buhfai\ham’ tih \awngkam chiah hi kan hmu lo va. Mahse, buhfai\ham hming sawi rik ruala kan thinlunga lo lang chu Pathian hnena thilpek a ni. Thuthlung Hluiah thilpek chi hrang hrang kan hmu a, chutiang bawk chuan buhfai\ham pawh hi Pathian hnena thilpek chi khat a ni a, duhthua thil hlante zingah a chhiar theih awm e. Lalpa hnena kan thilpek chu Lalpa chanpual a ni a, buhfai\ham kan \ham pawh hi Lalpa nena kan inzawmna thil pawimawh tak a ni. 1. Buhfai\ham \obul Buhfai\ham lo pian chhuah dan chu Khasi hmeithai pakhat tih chhuah niin sawi a ni \hin a. Mizorama bul min \anpuitu chu Pi Zosaphluii (Mrs. Katherine Ellen Williams) a ni a, Kum 1910ah Mission Veng Kohhranah bul \an niin Mizoram hmun hrang hrangah Hmeichhe Tirhkohten hma lain an din zel a, tun thlengin \hang duang takin kum 100 a lo tling ta a ni. Buhfai\ham hi a hlu em em a, Buhfai\ham hmanga rawng kan bawl thei hi kan vanneihzia i inhria ang u. Kan thil neih dangte hian a rawngbawl turin min phut sela kan thei lo vang. Mahse, chhung tinin kan neih, a tel lova zan khat pawh kan riah ngam loh, mi rethei leh hausa pawhin kan neih vek buhfai tlem te tea kan \ham khawm hmanga rawng kan bawl thei hi a va hlu em? Kan taksa leh kan rilru Lalpa lama min chettirtu a ni bawk si. Chuti khawpa rawngbawlna tlawm leh hlu si chu a ni a, Lalpa nena ni tina nun inzawmna min siamsaktu a nih avangin chhungkaw tinin kan chhungkaw lungphumah i phum tel \heuh ang u.
June 2011
2. Lalpa chanpual a ni
AGAPE
19
Buhfai\ham hi Lalpa chanpual liau liau a ni. Thuthlung Hlui hunah chuan Pathianin Israel fate hnenah ama chanpual tur an hlan chu a \ha ber zel pe turin a phut. Chuvangin, vawiina ringtute pawh hian Lalpa chanpual kan dah hran turah hian engti angin nge kan pek? A \ha nge a chhia? Bible-ah Abela leh Kaina thilpek chungchang kan hmu a, Abela thilpek chuan Pathian a tilawm a, Kaina thilpekah chuan a thinur a nih kha. Lalpa chanpual a nih rualin mihring lamin chanpual kan nei ve. |ah hla 3:24-ah chuan “Lalpa chu ka chanpual a ni, ka nunnain a ti a; chuvangin, amah chu ka beisei ang,” a ti. Lalpa kan chanpual a nih loh chuan amahah beiseina kan nei thei lo vang a, a malsawmna chauh kan duh a, amah kan chanpuala kan dah ve si loh chuan Pathian malsawmna kan beisei thei lo vang. Amahah beiseina kan neih theih nan a chanpual buhfai\ham kan pek hi kan bat a ni. Buhfai\ham kan \ham hian tu nge kan \ham chhan nia kan hriat? Kohhr an Hmeichhe hruaituten buhfai \ham \hin tur leh a bel serh hrang ngei tura min ngenna kan zah avang hian kan hruaitute hi kan \ham chhan a ni
mai em? Lal Davida chuan, “Thil zawng zawng hi i hnen a\anga chhuak a ni a, i ta chu kan rawn pe leh mai che a ni si a,” a tih angin kan neih zawng zawng hi Pathian hnen ata kan neih a nih avangin a hnena lawmthu sawi nan leh chibai buk nan buhfai kan \ham \hin tur a ni ang. 3. Kan dawn ang zela pe tur kan ni I Petera 4:10-ah chuan “Mi tinin thilpek in hmuh ang zelin Pathian khawngaihna tinreng enkawltu \hate angin, chung chuan rawng inbawl tawn \heuh rawh u,” a ti a. Pathian hian kan neih bak leh kan tlin bak min phut lo, Kohhranah pawh hian pe tam tur ringawtin kan inzirtir ngai lo. Amaherawhchu, kan tih ngei ngei tur chu a malsawmna kan dawn ang zela pek ve thung hi a ni. Hmeichhe Tirhkohte rawngbawl hun lai chuan pa \henkhatin “Chawlhni tuka buhfai in khawn zo zai hi, ei seng hian kei zawng ka ring lo, Hmangaih Lal Isu i \am em ni?” tiin an lo sak fiamthu khum \hin. Kan Lalpa hi a \am vang leh \anpui a ngaih vanga pe tur kan ni lo va, amah kan zawm nan leh keimahni lamah rah chhuah tur a duh vanga pe tura min phut
June 2011
AGAPE
20
a ni zawk. Philippi 4:17-ah “Thilpek chu zawng ka ni lo va; rah, nangmahni lama pung tur chu zawng ka ni zawk,” a ti a ni. Pathian hnena thil kan pek hian kan hek dawn emaw kan tih avang hian kan ui fo \hin. Keimahni lam insengso lova rawngbawl kan tum fo \hin bawk. Mahni kan insenso zawh poh leh kan rawngbawlnain hma a sawn \hin. Kan Lalpa pawh a insengso va, a fapa neih chhun kan tan a pe a. Pu Zadawla Evangelist pawh Rs. 10 chiah a nei a, thawhlawm atan thleng nawi a tum a ni awm e, chutih lai chuan Pathian aw a hria a, chu aw chuan ‘Zadawl, ka fapa ka pek lai che khan ka thleng nawi lo’ a ti a, a thleng nawi ngam ta lo an ti. Chutiang chiah chuan keimahni tan a phek hlai hlai kan hman laiin Pathian hnena kan pek tur hi kan thleng nawi fo \hin. Buhfai\ham pawh hi kan ei tur aia chhia leh thlei lohte hi kan pe \hin em? Pathianin a fapa duh loh min pe lo. A neih chhun min pe tih hre rengin kan neih thil \hate Pathian tan i hlan ve ang u. Tichuan, amahah beiseina kan nei ngam ang a, a malsawmna kan dawng thei bawk ang. Sam ziaktu chuan “Ka chunga a thil tih\hat zawng zawng avang
hian Lalpa chu eng nge ka pek ve thung ang? Chhandamna no ka la ang a, Lalpa hming chu ka lam ang,” a ti (Sam 116:12-14). Kan chunga Pathian \hatna hi kan chhut chiang ngai em? Ni tina kan khawsak dante hi han inchhut let ila, kan chunga chawp leh chilha phuba la nghal zel ni sela, eng nge kan an ang? Vawiin ni thleng hian khawngaihna hun min la pe a nih hi. A duh loh zawng kan tiha kan ngaihtuah nasat teh reng nen, chuti khawpa kan chunga zahngai thei Pathian chu kan chawimawi dawn lawm ni? Zai ka thiam lo a ni thei e, lam ka thiam lo a ni thei e, lehkha ka thiam lo a ni thei e; mahse, mi mawl ber pawhin kan tih theih buhfai\ham hmang hian kan chawimawi thei. Sam ziaktu sawi ang hian ka chunga Lalpa \hatna zawng zawng ka ngaihtuah hian Lalpa chu eng nge ka pek ve thung ang? Buhfai\ham bel serh hrangin Lalpa chanpual atan Lalpa hming lam chungin buhfai kan \ham zel dawn lawm ni? 4. Malsawmna hnar a ni Kornelia chhungkua kan en chuan a \awng\aina leh a thilpek thute hriat reng turin, vanram lehkhabua chhinchhiah turin Pathian hmaah a thleng chho tih kan hria. Kan thilpekte hi a tam
June 2011
AGAPE
21
leh tlem lam hi a tehna dik a ni lo tih chu hmeithai thawhlawm thawh thuah kan hmu. Mihring number leh Pathian number a inang lo va, kan Pathian chuan a la bang a\angin a chhut \hin. Buhfai\ham pawh hi no tam lam ai chuan, kan thinlunga lawm taka kan \ham khan Pathian a ropui \hin. Ei tur kan neih chhung chu kan buhfai\ham bel a ruak thiang lo. Buhfai \ham tur ka neih dawn loh ai chuan ka chhum tur kha ka titlem phal mai tur a ni dawn lawm ni? Kan tana Lal Isua inpekna ngaihtuah chuan kan ei ai pek pawh hi a phu hliah hliah a ni. Zawlnei Elijan Zarephat khaw hmeithai hnena tui tlem te leh chhangphut (chaw) a dil khan hmeithai chuan chhangphut vei khat chauh leh sahriak tlem te chauh a neih thuin a chhang a. Chu chu an ei zawh chuan thih mai an hmabak a ni tih a hrilh a. Elija chuan pe hram turin a dil lui a, Pathianin a phut anga a tihsak chuan a chhangphut bel leh a sahriak um chu a kang dawn lo tih a hrilh a. Tichuan, Elija sawi ang chuan hmeithai chuan a ti ta a. A chhungte leh Elija nen chuan an ei ta a, chhangphut bel chu a ruak chuang lo va, sahriak um pawh a kang hek lo va, a pangngaiin a awm ta reng a ni (I
Lal. 17:10-16). A ring ngamten Pathian thiltihtheihzia a takin an hmu \hin. Kan neih chhun pawh kan pek phalna khan Pathian a awm hle hletir thei lo va, Pathian a chettir a, a malsawmna chu a let tam takin a thlen belh bawk \hin a ni. Thufing 17:8-ah chuan “A dawngtu mitah chuan thilpek chu lunghlu ang a ni” a ti a. Lawmthu sawi nana kan \ham khan tlem te pawh ni se, Lalpa ngaihah chuan lunghlu ang a nih chu. A va ropui em! Pathian thu vekin, “Mi a thilpekin kawng a tihkuaksak a, mi ropui hmaah a hruai lut \hin,” a ti (Thuf. 18:16). Kan thilpek hi kan pe satliah lo, kan thilpek hian vanram kan panna kawng hi min sah kuaksak zual a, kan pek tam poh leh a kawng a nuam a, chu chuan mi ropuite zingah rochan min siamsak ve dawn a ni. Buhfai\ham Lalpa chanpual chungchang hi chhungkaw inthlah chhawn zelnaah pawh hian inrochuntir zel hi a \ul a. Kan thih hnuah pawh kan thlah kal zelte hnenah thu a la sawi zel dawn a ni. Hebrai 11:4-ah “... tin, chu mi rinna avang chuan ani chuan thi tawh hnuin thu a la sawi ta fo a ni,” tih kan hmu. Keini pawhin kan thih hnuah
June 2011
AGAPE
22
pawh thu kan la sawi fo theihna tur chu Buhfai\ham rawngbawlna kan chhungkuaa nghet taka kan tuh hian kan tu chhuan eng emaw zat thlengin thu kan la sawi thei dawn a nih chu. 5. Chanchin |ha hrilna a ni Thuhriltu \henkhatten kan hnam hian Pathian thuthlung tluksan ta ang hialin an sawi \hin. Israel-ten Pathian Thuthlung an tluksan a, Zoram Kristiante hi chuan kan la tluksan lovin ka hria. Pathianin Isr ael-te chu a thuthlunga awm reng turin a phut a, keini pawh min phut a ni. Israel-te chuan Thuthlung an tluksan tak avangin rah chhuah tur hnam keini hnenah ngei hian pek kan lo ni ta a ni. Lal Isua thupek ang ngeiin ram hrang hrangah Missionary kan tir chhuak a, chu missionary-te tihchakna tur chuan he buhfai\ham hi rawngbawlna pawimawh tak a ni a. Chu Chanchin |ha hrilna hna chu buhfai\ham hmang hian kan thawk a ni. He thil hi thlahthlam lova kan tih chhung chuan Israelte laka Lalpa thinurna lo thleng ang hi kan hnam chuan kan pumpelh dawn a ni. Tunah hian he buhfai\ham hmanga Zoram pumin Lalpa tana
kan pek khawm pawh Rs. 6,73,58,648 (April 2009 - March 2010) a tling pha a, hei pawh hi sawrkar rate pawh ni pha lo, kei chuan ‘khawngaihna rate’ ka ti. Chuti chung pawhin heti zat hi buhfai\ham a\angin hmuh a ni a, a van ropui tak em! Veng chhunga mi rethei leh harsa berte pawhin kan lei theih vek tura rate hniam kan han hmang tlat maite hi Chanchin |ha hrilna a ni tawh reng a ni. Kohhran Hmeichhe hruaituten buhfai\ham thilpek min zirtirin \ham tam ringawt turin min zirtir lo, chhungkaw tin hi Lalpa chanpual buhfai\ham bel hian luah se, chhung tinah hian Lalpan chanpual nei se tih hi an duh ber a ni. Hengte hi harsa kan la ti em? Kan Mizo hla pakhatah chuan “Khawngaih thil nawi te te, man nei tham lo hi, Remthu leng atan chuan ro aiin a hlu” tih kan nei a. Buhfai\ham hi rawngbawlna hautak lo tak a ni a; mahse, keimahni leh Pathian kan inremna tur atan chuan tangka leh rangkachak ai pawhin a hlu zawk si. Chutiang a nih avang chuan, Ro aia hlu Buhfai\ham hi Lalpa chanpual atan i serh hrang zel ang u. Lalpan a thu malsawm rawh se.
June 2011
AGAPE
23
MIZORA M PR ESB YTER IAN KOH HRAN HMEICH HE INKHAWMPUI LIAN VAWI 44-NA 2011 INKHAWMPUI TH LEN GTU K AWN PUI |A NPU IN A P ETU TE
Sl. No. 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. 26. 27. 28. 29. 30. Petu Vaphai Bial Venghlui Bial Ramhlun N Bial Chawngtlai Bial E. Lungdar Bial Va\huampui Sesawng Bial Khawzawl V.T Bial Bairabi Bial Tlungvel Bial Phuldungsei Bial Keifang Bial Hnahthial Bial Hliappui Bial Dawrpui Vengthar Bial Serchhip Vengchung Lungpho Bial Sialhawk Bial Muallungthu Bial Kawlkulh Bial Bawngkawn Bial Kanghmun Bial Chanmari Bial (Azl) Maubawk Bial Sairang Bial Kelkang Thenzawl Field Veng Khawruhlian Chawngte ‘L’ Hlimen Bial Pek zat 500 5,000 5,000 500 500 200 500 1,000 1,000 500 370 500 300 500 3,000 500 500 200 500 500 2,500 1,000 5,000 1,000 500 500 500 500 500 1,000 31. Hortoki Bial 32. W. Phaileng 33. N. Vanlaiphai Damdawi in Veng 34. Darlawn 35. Durtlang Bial 36. Champhai Vthlng. 37. Lunglei Chanmari Bial 38. E. Phaileng Bial 39. Bilkhawthlir Hmar veng Bial 40. Kei\um Bial 41. Chhingchhip Bial 42. Baktawng 43. Chhiahtlang Bial 44. Hmunsam 45. Phullen 46. Rengtekawn Bial 47. ITI Bial 48. Kawrthah 49. College Veng Aizawl 50. Lungdai Bial 51. Madanriting 52. Lawngtlai Chanmari 53. Chawngte ‘P’ 54. Lairam Isua Krista Kohhran 55. N. Hlimen 56. Champhai Vengsang 57. Dawrpui Bial 58. Serchhip 59. Kolasib Venglai Bial 1,000 500 1,000 500 2,000 2,000 1,000 300 1,000 500 500 500 1,700 500 300 100 1,000 500 2,000 500 1,000 500 150 1,000 200 1,000 6,000 1,000 1,000
June 2011
60. 61. 62. 63. 64. 65. 66. 67. 68. 69. 70. 71. 72. 73. 74. 75. 76. 77. 78. 79. 80. 81. 82. 83. 84. 85. 86. 87. 88. 89. Lunglei Venglai Bial Chawnpui Bial Suangpuilawn Mission Vengthlang Lawngtlai Bial Khawbung Biate Luangmual Bial Chhinga Veng Reiek Mualpheng Phainuam Bial Rawpuichhip Bial Lengpui Bial Ratu Bial Mamit Bial Shillong Bial Lungleng I Kolasib Hmar Veng Bial Aibawk Bial Kawtethawveng Synod Bookroom Leitan Bial Buarpui Cherhlun Thenzawl Bial Lallen Bial Farkawn Bial Pastor B. Sangthanga (ITI Bial) Himali Kohhran (Chanmari)
AGAPE
1,000 2,000 500 3,000 300 300 300 1,000 3,000 1,000 300 200 500 1,000 200 1,000 2,000 300 1,000 500 500 1,000 500 100 200 500 500 1,000 2,000 200
24
90. Vairengte Bial 3,000 91. Vairengte Kohhran 2,000 92. Diakkawn Kohhran Kolasib 2,000 93. Vairengte ‘S’ Kohhran 1,000 94. Thingdawl Bial 2,000 95. Electric Bial 3,000 96. Mission Veng Bial 14,000 97. N. Vanlaiphai Bial 1,000 98. Thingsulthliah Bial 800 99. Khawzawl Dinthar Bial 1,000 100. Khawzawl Venglai Bial 1,000 101. Bawngkawn Bial 2,500 102. Vaivakawn Bial 3,000 103. Venghnuai Bial 2,000 104. Armed Veng Bial 2,000 105. Kulikawn Bial 1,000 106. Kanhmun Bial 100 107. Bungkawn Bial 5,000 108. Chaltlang Bial 3,000 109. Zote Bial 500 110. Ramhlun Bial 3,000 111. Republic Bial 1,500 112. Zemabawk Bial 2,000 113. New Serchhip Bial 500 114. Tanhril Bial 2,000 115. Khatla Bial 2,000 116. Bukpui Bial 200 117. Sateek Bial 500 118. Bungtlang ‘S’ Bial 500 119. Zonuam Bial 1,000 120. Saiha Bial 1,000 Total 1,53,820
June 2011
AGAPE
25
BIAL KILKHAWRIN KHAWMPUI LIAN KALNA ATANA PAWISA PETUTE LEH A KAL BIALTE
Kum 2011 Kohhran Hmeichhe Inkhawmpui Lian chu a kum 50-na (Golden Jubilee) lawmna nen tihkawp tur a nih vangin Bial kilkhawr zawka awmten an hman ve ngei theih nan Aizawl khawpui chhung Pastor bial leh Kohhrante an theih ang ang pawisa thawh tura ngen an ni a, heng pawisa thawhtute chungah hian Central Committee chuan lawmthu a sawi tak zet a ni. Heng a hnuaia kan tarlante hi a petute leh pek zat leh hemi pawisa hmanga Khawmpui Liana kalna tur pek bialte an ni e. S/No. Petu 1. Bawngkawn Kohhran Hmeichhia 2. I.T.I Bial Kohhran Hmeichhia 3. Chaltlang Bial Kohhran Hmeichhia 4. New Capital Complex Kohhran Hmeichhia 5. Zemabawk ‘N’ Kohhran Hmeichhia 6. Airfield Kohhran Hmeichhia 7. Chanmari Bial Kohhran Hmeichhia 8. Dinthar Vengthlang Kohhran Hmeichhia 9. Bawngkawn East Kohhran Hmeichhia 10. Bethlehem Kohhran Hmeichhia 11. Zemabawk Kohhran Hmeichhia 12. Bung Bungalow Kohhran Hmeichhia 13. I.T.I Veng Kohhran Hmeichhia 14. Bungkawn Bial Kohhran Hmeichhia 15. Zemabawk Vengthar Kohhran Hmeichhia 16. Venghlui Bial Kohhran Hmeichhia 17. Chanmari Kohhran Hmeichhia 18. Zemabawk Bial Kohhran Hmeichhia Pek zat ` 5,000.00 ` 3,000.00 ` 5,000.00 ` 1,000.00 ` 1,000.00 ` 1,000.00 ` 3,000.00 ` 1,000.00 ` 500.00 ` 2,000.00 ` 1,000.00 ` 300.00 ` 2,000.00 ` 5,000.00 ` 1,000.00 ` 5,000.00 ` 2,000.00 ` 2,000.00
June 2011 19. 20. 21. 22. 23. 24. 25. 26. 27. 28. 29. 30. 31. 32. 33. 34. 35. 36. 37. 38. 39. 40. 41. 42. 43. 44. 45. 46. 47.
AGAPE
26 ` 4,000.00 ` 1,000.00 ` 5,000.00 ` 6,000.00 `10,000.00 ` 5,000.00 ` 2,000.00 ` 500.00 ` 6,000.00 `10,000.00 ` 5,800.00 ` 2,000.00 ` 2,000.00 ` 2,000.00 ` 3,000.00 ` 2,000.00 ` 3,000.00 `10,000.00 ` 1,000.00 ` 5,000.00 ` 1,000.00 `10,500.00 ` 9,500.00 ` 6,000.00 ` 6,000.00 ` 3,000.00 ` 5,000.00 ` 2,000.00 ` 2,000.00
Bethlehem Venglai Kohhran Hmeichhia Dawrpui Vengthar West Kohhran Hmeichhia Dawrpui Kohhran Hmeichhia Mission Vengthlang Bial Kohhran Hmeichhia Ramhlun North Bial Kohhran Hmeichhia Armed Veng Bial Kohhran Hmeichhia Chaltlang Kohhran Hmeichhia Bethlehem Vengthlang Kohhran Hmeichhia Mission Vengthlang Bial Kohhran Hmeichhia Ramhlun ‘N’ Bial Kohhran Hmeichhia Armed Veng Bial Kohhran Hmeichhia Chaltlang Kohhran Hmeichhia Chhinga Vengthlang Kohhran Hmeichhia Bethlehem Bial Kohhran Hmeichhia Tuikual Kohhran Hmeichhia Khatla ‘S’ Kohhran Hmeichhia Venghlui Kohhran Hmeichhia Mission Veng Bial Kohhran Hmeichhia Edenthar Kohhran Hmeichhia Durtlang Bial Kohhran Hmeichhia Tlangnuam West Kohhran Hmeichhia Electric Veng Bial Kohhran Hmeichhia Ramhlun Bial Kohhran Hmeichhia Chhinga Veng Bial Kohhran Hmeichhia Zarkawt Kohhran Hmeichhia Saron Veng Kohhran Hmeichhia Tuikual ‘N’ Kohhran Hmeichhia Maubawk Bial Kohhran Hmeichhia Bungkawn Vengthar
June 2011
AGAPE
27 ` 6,000.00 ` 3,000.00 ` 1,80,000.00
48. Republic Bial Kohhran Hmeichhia 49. College Veng Kohhran Hmeichhia Total
A DAWNGTU PASTOR BIALTE S/No. Bial Hming 1. Buarpui 2. Bungtlang ‘S’ 3. Chawngte ‘P’ 4. Chawngte ‘L’ 5. Cherhlun 6. Damparengpui 7. Haulawng 8. Lawngtlai 9. Lawngtlai Chanmari 10. Lungsen 11. Marpara Ramthar 12. Pukzing 13. Sangau 14. Saiha 15. Tlabung Chawnpui 16. Tlabung Zodin 17. Tuipuibari Centre 18. Va\huampui 19. Zaite 20. Zawlpui 21. Zobawk 22. Karbi Anglong Field 23. Phuldungsei Total Pek zat ` 7,000.00 `10,000.00 ` 8,000.00 ` 8,000.00 ` 6,500.00 `10,000.00 ` 6,000.00 ` 6,500.00 ` 6,500.00 ` 6,000.00 ` 3,600.00 ` 3,600.00 ` 8,000.00 ` 7,500.00 ` 4,000.00 ` 8,000.00 ` 6,500.00 `13,500.00 ` 7,000.00 ` 8,000.00 ` 5,000.00 `12,000.00 `10,000.00 ` 1,71,200.00
June 2011
AGAPE
28
A REL THIAM NGEI E CHUNG PATHIANIN
Rev. P.C. Pachhunga Synod Secretary (Sr.) “Pathian thil rel dan chu a va mak em! Hriat phak rual loh a ni, a tum zauzia; Thil tê ber pawh a veng, Van thil a rel kim e, Pathian ruat ang zelin engkim a thleng” Hla phuahtute hian thil an lo chhut thiam \hin mang e. I ngaihtuah ve teh ang, lawmna tur a tam teh a nia. Duhsak bik nei hauh lova mi zawng zawng hnena hun inang tlang min han pe hi a lawmawm teh e. Mi hausa leh mi rethei pawh, mi ropui ber leh mi tlawm ber pawh, mi thiam ber leh mi mawl ber pawh, mi fel ber leh mi sual ber pawh, tu mah duhsak bik nei hauh lovin ni tin darkar 24 \heuh zel min pe a. Mi thiltithei deuhte hi duhsak deuh bikin hun rei deuh pe dawn sela, mi dangte chu hun tawi deuh min pe thung ta sela chuan kan ni khat te hi a inchen lo zung mai dawn tihna a ni ang a, a buaithlak hle ang le. Mi zawng zawng hnenah ni tin darkar 24 \heuh min pe hian buaina tur tam tak chu a ching fel nghal thlup mai a nih hi. Kan hna \ul tinreng kan thawh nan chhun khaw eng leh kan mut hahchawlhna atan zan khawthim min pe te hi a fel thlap mai bawk. Pathianin hun min pek hi khaw eng t el lo, khawthim hlir ni sela chuan kan va buai dawn em. A reltu lam hi chuan a rel fel thiam mang e, a hmangtu lam hian kan hmang thiam lo mai \hin pawh a ni. Khaw en hun chhung rei tak tak mut bosan a, khaw thim hnua rei tak men leh kan tum si hi siamtu remruatna dan kalh a ni ang em? |hal, khaw \hat hun leh fur, ruaht ui tlak hun min siamsak te hi a \ha mang e. Hun bi hran awm lovin a duh hun hunah khua \hain a duh hun hunah ruah sur mai sela chuan
June 2011
AGAPE
29
thingtlang lo neitute phei chu kan buai nasa dawn mang e. Nipui khawlum hun lai leh fur ruahtui tlak hun innang te, thlasik khaw vawh hun leh \hal khawro hun innang te hi a va fuh chiah chiah em ve le. Nipui khaw lum hun leh \hal khaw ro hun hi innang sela, thlasik khaw vawh hun leh fur khawchen hun hi innang ta mai sela chuan kan khawvel hi a va hreHawm dawn em. Nang leh kei hi tuisik mai kan nih hma a\ang rengin heng thil zawng zawng hi Pathianin a lo ruahman fel thlip thlep tawh zu nia. I tana a rorelna felzia hi ngaihtuah la, inkhawm apiangin amah fakin lam ringawt rawh, i ti sual lo vang. Eng mah hre lova i zan muthilh laia i lungphu leh thisen kal zawng zawng lo ven himsaktu che kha Pathian a ni a. A dik tak chuan i mena i harh fim lai ngei pawh khan i lungphu leh thisen kal vel chungchangah khan nang tehlul khan rel fel theih leh tih theih i nei lo. I muthilh lai chauh pawh ni lo i harh fim lai ngei pawha ven himsaktu che kha Pathian a ni. I dam leh hriselna kha i sum zawng zawng khan a lei zo
lo, a thlawnin, a thlawn liau liauvin Pathianin a pe che a nih kha, amah fak leh chawimawi hi tim suh, inthlahrung suh, i inchhir lo vang. Zing a lo ni a, khaw eng \ha tak min han pe leh \hin te hi a va hluin a man pek tur ni se a man a va tam dawn em. I electric chhit, eng \ha lo leh regular lo takah pawh khan thla khat bill eng zat nge? Pathian min pek eng \ha lutuk leh regular lutuk hi a bill rawn siam ve ta sela eng zat tak ni ang maw? A thlawna i dawn tamzia hi ngaihtuah rawh. A thlawna tui a pek zozai che hi chhut teh. I tui connection atan khan eng zat nge bill i pek \hin? Kum khat chhunga a thlawna tui a pek che hi i dawn sen loh a nih hi le! A bill siam se i pe seng dawn em ni? Heti taka i chunga rorelna fel leh thil thlawn pek nasa petu che Pathian hnenah hian lawm nachang i hre lo a nih chuan ani pawh i chungah a lawm loh ni a la thleng ngei ang. Lawmin au la, zuang rawh, inren suh. Pathian hi fak tlak Pathian a ni asin. Fak tawk zo lo mah ila amah fak nachang kan hriat chuan, chutin kan lo hlim zawk ngei ang.
June 2011 Ei siam dan
AGAPE
30
Malsawmi, Mission Vengthlang
MAI SOUP Mamawhte Mai sakhat \ha lai Magarine or Butter Purunsen Spring Onion Chini Chi Corn flour Tui Tomato te bial chi Bawnghnute
: : : : : : : : : :
750 grams Thirfian lian thum Chan sawm Inches khata seia chan tur Thirfian te khat Hmet khat Thirfian te hnih No li (1 litre) Pum 10 vel Litre chanve (Taza emaw Amul Kool emaw a hman theih ve ve)
A siam dan Mai chu tui chuan chhum hmin la, grinder-in tisawm \ha la, bawnghnute chu pawlh la, chini leh chi telh leh ang che, tichuan dah \ha rih la. Bel chhah deuhvah butter or margarine chu titui la, a sat deuh hlekah spring onion leh purunsen thlak a, a sen \hapah tomato tihsawm sa chu telh la, ngun takin chawk la; tichuan, mai hmin sa tihsawmah corn flour chu telh la, a vaiin a rualin chawhpawlh tawh la, tui emaw bawnghnute emawin a tihdal theih a, ngun takin chhuang so leh la, a inpawlh \hat hunah suan la, a ei theih tawh mai e. A chhawp dan Soup bowl-a i suah hunah a chungah dhania hring tlem tê dah den den la a tihmawi nan a \ha hle.
June 2011 Kan Hruaitute Chanchin
AGAPE
31
H. LALPIANTHANGI, GENERAL SECRETARY Pi H. Lalpianthangi hi Pu Thangzuala leh Lalmawi (L) te fa paruk zinga a pangana ni turin Ni 26.12.1965 khan Hortoki-ah a lo piang a. Kum 198 1 a\ angin lehkha zir t ur in Bawngkawnah a awm a, kum 1996 khan Upa Chawngkhuma Chawngthu nen inneiin fanu pali an nei a, an chhungkuain Bawngkawnah an khawsa a ni. Zirna lamah B.A. a zawh hnuin Aizawl Theological College-ah B.Th. a zir a, chumi hnuah UBS Pune a\angin B.D. a zo leh a ni. Rawngbawlna lamah K.T.P-ah Group Fin. Secretary, Branch Comt. Member, Branch leh Bialah Treasurer te a lo ni tawh a, Kohhranah Thuhriltu, Ramthar Comt., Building Comt. leh Intermediate Leader te a lo ni tawh bawk.Tunah hian Thuhriltu niin Puitling S.S zirtirtu a ni mek bawk. Kohhran Hmeichhiaah kum 2007 a\ang khan Committee Member-ah a awm \an a, kum 2010 a\angin Central Kohhran Hmeichhe Committee-ah a tel a, tunah hian General Secretary a ni mek. A Bible chang duh zualte chu Marka10:45; Philippi 4:6; Sam 25:3, 27:5 te an ni a, a hla duh ber chu KHB No. 45-na ‘A Hmangaihnaa ka chawlhin,’ tih a ni. Kum 1993 a\angin Asst. Director (L.T.E)-in Aizawl Theological College-ah a thawk \an a, kum 2010 a\angin Kohhran Hmeichhe Department-ah Asst. Co-ordinator atan dah a ni leh a. Kohhran leh Committee kaltlanga Pathianin chanvo ropui tak leh hautak tak a kova nghah a nih avang hian theihtawpa \awiawm tur leh \awngtaipui turin Kohhran mipuite a ngen a ni.
June 2011
AGAPE
32
LALDAWNKIMI, ASST. SECRETARY Pi Laldawnkimi hi Pu Tlawmlova (L) leh Pi Sawichhungi (L) te fa niin March 1, 1963 khan Sihfa khuaah a lo piang a. An unau hi 8 an ni. February 3, 1995 khan Lalnunhlima nen inneiin fanu 1 leh fapa 1 an nei a, an chhungkua hian Ramhlun Vengtharah an cheng mek a ni. Thiamna lamah B.A a ni. Eizawnna lamah Middle School zirtirtu hna rei vak lo a thawk a, 1985 a\angin Aizawl Theological College-ah Office Assistant-in a lut a, kum 1995-ah Archivist-ah kaisangin Synod Office-ah a insawn a, vawiin thlengin he hna hi a thawk a ni. Khawtlang lamah YMA Chhang leh Branch YMA-ah hruaitu a ni ve \hin a, MHIP lamah pawh hnuhma a nei ve nual, Secretary a zawnin kum 10 a chelh a, MHIP Hqrs.-in hruaitu hlun chawimawina Certificate a hlan ve nghe nghe a ni. Kohhran lamah Senior Department a\angin PTSS-ah kai lovin zirtirtuah a \ang nghal a, Dept. hrang hrangah Leader leh zirtirtu a ni \hin a, tunah PTSS zirtirtu niin Thuhriltu a ni bawk a, Kohhran Committee peng hrang hrangah a tel ve nual. Branch K|P hruaituah kum 1982 a\angin a tel a, Secretary, Asst. Secretary leh Fin. Secretary a ni \hin. Kohhran Hmeichhe lamah a inhmang hma hle, kum 1983-ah Secretary niin Asst. Secretary, Treasurer leh Fin. Secretary-ah a kual viau tawh a, tunah hian Fin. Secretary a ni mek. Ramhlun Bial leh Ramhlun South Bial Hmeichhiaah Secretary leh Fin. Secretary te a ni tawh bawk a, he bial pahnihah hian Buhfai\ham ziaktu a ni ve ve tawh. Central Committee-ah hian kum 2009 a\angin a tel a, tunah hian term hnihna hmang mekin Asst. Secretary atan thlan a ni. Zaithiam tia sawi tur a ni lo chungin zai lam rawngbawlna leh zaipawl nuam a ti a. NPSS intihsiak leh Kohhran hmeichhe zaipawlah hla hruaituah a \ang \hin, tunah hian Synod Music Committee Member a ni mek. A Bible chang duh Johana 3:16 a ni.
June 2011 Hriat atan
AGAPE
33
1. Central hruaituten Retreat nei
Term thar apianga neih \hin Central Kohhran Hmeichhe Hruaitute Retreat chu March 31 - April 2, 2011 chhung khan Synod Multipurpose Training Centre (SMTC), Mission Vengthlangah neih a ni a, heng mite hian hun an hmang - Rev. Lalzuithanga, Exe. Secy. i/c Women; Rev. F. Lalrinnunga, Programme Director, SMTC; Upa Lalrinmuana, Gen. Secretary CK|P; Pi Lalrinkimi, Co-Ordinator; Nl Vanlalsawmi, Asst. Co-Ordinator. Programme ruahman angin tluang taka hun hman a ni a, hruaituten hlawk an ti hle.
2. Zin Report
¦
April 2-4, 2011 chhung khan Sesawng Bial huap Leadership Training leh Kristian Chhungkaw Campaign, Sesawng Kohhranah neih a ni a. Nl. Vanlalsawmi, Asst. Co-ordinator; Pi C. Lianpari, Committee Member leh Pi Rosangpuii, Committee Member-te an kal. Bial chhung Kohhran hrang hrang a\angin member \hahnem tak an kal a, tluang tak leh hlim takin hun an hmang. April 25, 2011 (Thawh\anni) nileng khan Kulikawn Pastor Bial huapin Leadership Training, Tlangnuam West Kohhranah neih a ni a, Pi Laltlanmawii, Chairman leh Pi Hmingkhumi, Committee Member-ten he hun hi an hmanpui. April 30, 2011 (Inrinni) nileng leh zanah Ramhlun North Bial huapin Ramhlun North Kohhranah Leadership Training leh Kristian Chhungkaw Campaign neih a ni a, Pi C. Lalneihkimi, Ex-Chairman leh Pi Rochhungi, Committee Member-te an kal a, mi \hahnem tak an kal a ni.
¦
¦
June 2011
AGAPE
34
¦
April 29 - May 1, 2011 chhung khan Ruantlang Bial huapin Ruantlang Kohhranah Leadership Training leh Kristian Chhungkaw Campaign neih a ni a, Pi Lalrinkimi, Coordinator; Pi Lalchawimawii, Committee Member leh Pi Lalrindiki, Committee Member-ten he hun hi an hmanpui. May 6-9, 2011 chhung khan Cachar Kahrawt Bial chuan Leadership Training leh Kristian Chhungkaw Campaign, Kahrawt Kohhranah a buatsaih a, Pi Laldawnkimi, Asst. Secretary; Pi Raldochhungi, Committee Member leh Pi K. Lalthangmawii, Committee Member-ten an hmanpui. May 7-9, 2011 chhungin Kolasib Venglai Bial huapin Kolasib Venglai Kohhranah Leadership Training leh Kristian Chhungkaw Campaign neih a ni a, Pi Lalnuntluangi, Committee Member; Pi C. Lalneihthangi, Committee Member leh Pi H. Kapthangi, Committee Member-te an kal. May 13-15, 2011 chhung khan Khawzawl Venglai Bialah Leadership Training leh Kristian Chhungkaw Campaign neih a ni a, Pi Khawlvuani, Vice Chairman, Pi K. Lalthanpari, Committee Member leh Pi Liansangi, Committee-te an kal.
¦
¦
¦
3.
Flag order theih
Bial leh Kohhran Hmeichhia flag order theih a ni a, a hnuaia tarlan hnenah hian order theih zel a ni e. A man pakhat Rs. 400/- a ni. Vulmawi Arts Gallery Canteen Kual Aizawl Prop. Pu Buta Ph. No. 9436151063
June 2011
AGAPE
35
2011-2013 INKHAWMPUI LIAN HRUAITUTE
Chairman Vice Chairman Secretary Asst. Secretary Treasurer Fin. Secretary 1. 3. 5. 7. 9. 11. 13. 15. 17. 19. 21. 23. 25. 27. 29. 31. : : : : : : Pi Laltlanmawii Pi Khawlvuani Pi H. Lalpianthangi Pi Laldawnkimi Pi Lalsawmliani Pi Liankimi
Committee Member-te Pi C. Vanlalhmuaki 2. Pi Raldochhungi Pi K. Lalthanpari 4. Pi Biakengi Pi Malsawmtluangi 6. Pi Lalnuntluangi Pi Lalchawimawii 8. Pi Hmingkhumi Pi C. Lianpari 10. Pi Rochhungi Nl. Lalthantluangi 12. Pi C. Lalneihthangi Pi Rosangpuii 14. Pi Zohmachhuani Pi Parchhuaki 16. Pi Liansangi Pi K. Lalthangmawii 18. Pi Vanlalpari Pi C. Lalrinliani 20. Pi Ramngaihsangi Pi Rochuangkimi 22. Pi Laltlanthangi Pi C. Lalrotluangi 24. Dr. Vanlalhruaii Pi Vanlaltluangi 26. Pi Lalthansangi Pi H. Kapthangi 28. Pi Lalrinzuali Pi Lalrindiki 30. Pi Lalrinkimi Nl. Vanlalsawmi Co-ordinator Asst. Co-ordinator Ex-Officio Member-te 1. Rev. C. Lalsangliana, Synod Moderator 2. Rev. P.C. Pachhunga, Synod Secretary (Sr.) 3. Rev. Lalzuithanga, Executive Secretary i/c Women 4. Pi C. Lalneihkimi, Ex-Chairman KOHHRAN HMEICHHIA
Thupui : Thuhretu atana koh (Tirh. 1:8)
Din chhan 1. 2. 3. 4. Kohhran pum rawngbawlna tihlawhtling tura thawhho. Kristian chhungkua din nghehtir tura \an lak. |anpui ngaite Krista hminga \anpui. Chanchin |ha puan darh.
June 2011
AGAPE
36


text:
Naa, a hoihlam aa mu (Deihpi “Falcon” ka phawkna)
2011kum, Nikhat, Deihpi (Falcon)tawh Yangon Yuzana Garden City sungah, ka vakkhawm uhi.
Lampi ah, khelangkhat ahoihlo (khelbai) pasalkhat leh mittang langkhat ahoihlo (mittaw) numeikhat,… amau tenih tawh kaki tuak uhi.
Ka kumtam napi’n, ngaihsutna api’cinglo keipa milmel in, Deihpi’ kiangah: “Den a, lampi a, ikituakpih, khelangkhat ahoihlopa leh mitlangkhat ahoihlonu na mu na?” kacih leh, amah’n:
“Tuabang ciloding naive paPau, naa pen, ahoihlam a muding e… khelangkhat ahoihpa leh mitlangkhat ahoihnu, cizaw lecin, hong deihsak ing paPau “hongci ahihmanin, tuani a kipanin Deihpi (Falcon) lungsim siangtho, thupi, mipi’cingkhat ahihna ka mukhia a ki kholhpih pihhuai kasa hi.
Ka lungdam, Munkhai’pa
NGAIH HILO, NGAH HIZAW
Sawtpeklai in Yangon pan, Zomi tangval BA zo khat, akhua ah ciah hi, ci.
Akhua tangvalte zong khualzin sumnei’pian vive ahihcianga thupisim’khollo uh, ci.
Nungakte’nzong ama laitann pilna saanga, sum neite thupi sazawmawk, ci.
Kumkhatkhit khawngteh amahzong hun kisata hiding hiven, kuama heel’ngei kholloh abit mahmah(zangdangprove) dingkhat zi hongnei, ci.
Akihisakpian tangval khatin: “Nang BA pipi khatin, tua’nu na teen’pih zenzen, ngaithei bilbel siteh” avacih leh, amah’n: ” Kei, ka NGAIH tawh akiteeng hilo a, ka NGAH tawh akiteeng kai’ve” ciziau, ci ei’ leh.
Ka lungdam, Munkhai’pa
MUMUNUAM LUALIANGIN ENVETLO
Tangvalhaam khat leh nungakno meelhoih khat kiteeng uhi. Apasalin azi hoihsalua mahmah ahihcianga mumunuam enennuam himai hi. Tawmvei mukhakei leh alungnuamtheivetlo omzolo hilai hi.
Nikhat vakkhiat nading vaithupikhat nei ahicianga nainihsung vavak hi. Nainih sungtak azi’meel mulo himawk ahihcianga asin alungah thudang omvetlo, ciaha azimeel muding cihbek om hi.
Avaiman’pheta azi munuamlua a kisui khalianga aciah vingveng leh a innsungah azi na omlomawk hi.
Azizong amawkvak’ hihetlo a, apasalvak gilkialsa in tungkhalehci a anhuanminkhin amehding huankhanga maitehlo a huansungpai ahi hi.
Zi munuamlua a aciahpa’n azi mukha nailomawk ahihcianga nuntakngap nawnlo liang, na samahmaha aomlaitak, ama neekding maitehlo a apai, huansungpan maiteh hon’khattawh hongciah innsung honglut azipen, mumunuam lualiang ai’hcianga etvetlo hise. Hahahahahahaha!!!
Ka lungdam, Munkhai’pa